
El la redaktejo... 



La onto: 

la espo-entreprenoj. 

de Joao Jose Santos 

ioaoiosesantos&amail. corjn 


ENKONDUKO 

Ni esperantistoj povas aserti, ke la historio 
de la internacia espo-movado estas, en multaj 
aspektoj, plensukcesa. Dum 121 jaroj, oni 
malfermis klubojn kaj asociojn, oni publikigis 
centojn da revuoj, oni verkis milojn da libroj, 
oni starigis milojn da kursoj, oni organizis 
eventojn, oni tuŝis kelkajn politikajn 
instancojn, nu resume oni sternis esperanton 
tra la planedo. 

Tamen, mankas io, mankas io, kio kapablu 
katapulti la uzadon de nia lingvo en la urbojn, 
en la vivon de la ĉiutaga civitano: mankas 
entreprenemo, kiu kondukos la homojn al 
plena uzado de esperanto. 


LA FANATIKULOJ 

Antaŭ ol daŭrigi la rezonadon, estas utile 
iom priparoli la emon de kelkaj, kiuj, 
rigardante esperanton kvazaŭ religion, pensas 
ke la mona individua intereso, en la esperanta 
agado, iel malpurigas la bonajn intencojn de la 
homoj kaj la sanktajn celojn de la genia verko 
de Zamenhofo. Tiu rezono elvenas ĝenerale el 
kelkaj latinidaj mensoj, kies kultura rilato kun 
la mono estas malsana, ĉar ili konsideras, ke la 
mono estas, en si mem, io malbona ĉar 
malpuraĉa. Tiuj, kiuj iom pripensis la aferon, 
komprenas tre bone la diferencojn inter 
latinidaj teniĝoj kaj ĝermanidaj teniĝoj, rilate 
al monhavo. Ĝermanida homo estas ĝenerale 
laŭdata en sia socio, se li sukcesis disvolvi 
negocon, partopreni en la socia organizado, 
dungi homojn kaj riĉiĝi. Samafere, latinido 
estas ĝenerale aĉe kritikata, kvazaŭ li estus 
ŝtelisto, kvazaŭ ne eblus ke honesta homo 
havu monan kaj socian sukceson. 

Oni komprenu, ke la homaj agadoj nur 
ekhavas vere grandskalan gravecon, kiam oni 
kapablas vendi servojn kaj varojn por mono, 
do kiam oni kapablas konverti la diverstipajn 
valorojn en ekonomian intereson. Vole aŭ 
nevole, plaĉe aŭ neplaĉe, tiaj estas la socioj 
kreitaj de la Homo. Ĉu estas dezireble modifi 
tion aŭ ne, tio estas politika diskuto, kiu ne 
enkadriĝas en la temo de ĉi tiu artikolo. La 

esperantistoj devas labori surbaze de realaj 
situacioj, ne surbaze de antaŭjuĝoj kaj de 
utopioj, kiuj facile enmetus la esperantistaron 
en la sakon de la marĝenaj frenezuloj. Tiaj ni 
ne estas. Nia utopio estas plenumebla. Ĝi estas 
utopio similtipa al forigo de sklaveco, al in- 
egaleco, al milit-estingo kaj al multaj aliaj kiuj 
avancigas la sociojn survoje de la justo, bono 
kaj feliĉo. Nia revo, ke la homaro internacie 
uzu helplingvon por plibonigo de la homa vivo, 
efektiveblas enkadre de la reala vivo de la 
nuntempa homaro. Aliaj utopioj, pli aŭ malpli 
valoraj kaj validaj, estu pritraktataj far la espo- 
movado, kiel privataj aferoj de homoj kiuj, i.a., 
povas ankaŭ esti esperantistoj. 

LA DILETANTOJ 

En la kontraŭa strio 
de la spektro, estas alia 
speco de homoj, 
troveblaj ankaŭ en la 
espo-movado: estas la 
diletantoj. Tiuj uzas 
esperanton por propra konsumo kaj estas 
ĝenerale avaraj, ne donante sian laboron nek 
alian bonon al la disvolviĝo de esperanto. Tiuj 
nur amas sin mem, profitas kiel eble plej multe 
de la laboro de la aliaj, kaj fuĝas je laboro kaj 
responsoj. Kiam faras ion, ili serĉas ĉefe la 
evidentiĝon de sia nomo, la aplaŭdon. La 
subtitolo "diletanto" brilas malpli akuzeme ol la 
subtitolo "egoisto", do mi ne ŝanĝos ĝin. 

Ili rajtas esti tiaj, tamen ofte ili estas 
obstakloj al la laboro de tiuj, kiuj volas realigi 
la utopion de Zamenhofo, ĉar la diletanto nur 
pensas pri sia ĝuo, plezuro, nomo kaj gloro. 
Tiaj ekzistas en ĉiuj sektoroj de la espo-agado. 
Ne estas facile labori kun homoj, kies celo 
centriĝas sur la nivelo de sia propra umbiliko. 
Preferindas labori kun la fanatikuloj. 


ENTREPRENADO 

En la historio de nia 
movado, estis homoj, 
kiuj preferis investi en 
entreprenoj rilatantaj al 
esperanto, ol en aliaj 
negocoj, kiuj donus al ili Luther King revis por 
pli da mono kaj malpli mondo sen rasismo. 
da laboro. Temas pri opcioj, kiuj ne centriĝas 
ekskluzive en la celo de monprofito, sed kiuj 
havas aliajn motiverojn, el kiuj reliefiĝas ĉi tiu: 
la emocia plezuro labori ankaŭ por la bono de 
aliuloj kaj de la onta mondo, kie vivos liaj filoj 
kaj nepoj. Ĉiuj profesioj devus esti tiaj. Ĉiuj 
devus doni ne nur monon, sed ankaŭ altgradan 




Bill Gates revis por mondo 
plena je komputiloj. 

plezuron kun profunda satigo de intelektaj, 
emociaj kaj filantropaj sentoj. La 
entreprenemaj esperantistoj povas ĝui tiun 
tutecon de profitoj, kiuj, neplenigante al ili la 
poŝon, certe plenigas la koron. 

Tiuj kiuj envojiĝis en 
tiun padon ankoraŭ 
estis malmultaj, kaj 
surpaŝis la padon solaj. 

Por ke la sukceso de la 
unuopaj espo- 

entreprenoj estu 

sekura, forte kontribuos 
la sukceso de aliaj espo- 
entreprenoj. La espo- 
movado jam estas 
tutmonde sufiche 

granda, por ke kreiĝu, 
ene de ĝi, kelkaj 
komercaj sinergioj, kiuj 
neniam estis esploritaj laŭ organizita maniero. 

La apero de interreto, la disvolviĝo de 
internaciaj rilatoj, la oftigado de individuaj 
vojaĝoj, kaj aliaj fenomenoj de la 20-a 
jarcento, portis novajn oportunojn al 
esperanto. Nuntempe, ĉio povas organiziĝi per 
interreto, kun kompreneblaj avantaĝoj. Bonaj 
entreprenaj solvoj, taŭge starigitaj sur la reta 
subteno, kaj interligitaj inter si, povas fariĝi 
efika platformo por la kreado de ties sinergioj. 
Ĉu mi revas!? Tute ne, tion faris Zamenhofo 
plensukcese. Mi nur sekvas lian revon. 

La idealo, kiu strebas al pli bona mondo, 
devas konkretiĝi en efika laboro por la 
konstruo de tiu mondo. Ni ne plendu, ke la 
politikistoj kaj aliaj homoj ne atentas pri 
esperanto. Ni uzu la lingvon, pruvante ke ĝi 
ekzistas. La multobliĝo de espo-entreprenoj de 
tradukado kaj interpretado, de libroeldonado, 
de turismaj burooj, de gastigado kaj de multaj 
aliaj negocoj jam estas eblaj en la nuna 
situacio de esperanto en la mondo. Ju pli da 
tiaj entreprenoj aperos, des pli da sinergioj 
povas esti kreataj por la reciproka apogo; ĉar 
ja la plej bona partnero de espo-entrepreno 
devas esti alia espo-entrepreno. La kreado de 
tiaj protokoloj gravos por la pluekzisto ĉefe de 
la plej etaj firmoj. Kiel granda internacia grupo, 
ni povus fari ioman memprotektadon, aĉetante 
la varojn kaj servojn komercigitajn en 
esperantio. 



Mahatma Ghandi revis por 
la forto de la paco. 


LA ESPERANTO-ASOCIOJ 

Kaj do, kiu estas la rolo de la landaj asocioj, 
en ĉi tiu nova espo-mondo? Ili jam estis tre 
gravaj, kaj povas daŭre esti gravaj. Tamen, 

por tio, ili devas aktualiĝi. Se male, efektiviĝos 
tutuniversa leĝo: organo ne uzita... reduktiĝas 
ĝis... malapero. La atletoj scias, ke la 
muskolekzercado nepras por ke la muskoloj 
estu efikaj. Intelektuloj scias, ke la kapablo 
lerni dependas de antaŭaj lernspertoj. La 
landaj asocioj kaj aliaj espo-kluboj devas serĉi 
sian lokon en ĉi tiu konstante transformiĝanta 
mondo. 

Antaŭe, en la espo-asocioj, la esperantistoj 
renkontiĝis por trejniĝi en la lingvo-kapablo, 
kaj ankaŭ por amikiĝi. Tie oni abonis revuojn 
kaj aĉetis librojn. Tie oni lernis kaj instruis 
esperanton, kaj tie oni preparis la materialojn 
por disvastigadaj eventoj. 

La leganto certe bone komprenas, ke 
komputiloj kaj interreto vaste kaj profunde 
modifis la manieron vivi kaj organiziĝi, 
atingante ankaŭ la espo-asociojn. Multaj el la 
funkcioj de la espo-asocioj estas nun 

plenumitaj en la reto, pli rapide kaj pli efike. 

Niaj asocioj devus fari la ponton inter la 
esperantistoj kiuj ne retumas kaj la reton, 
devus apogi kaj helpi la organizadon de la 

spontanaj fokusoj de esperanta agado, devus 
krei strategian planon por la avanco de 
esperanto en la socio, ktp. La espo-asocioj 

povas ankoraŭ fari multon, se ili ne fermiĝos 
en si mem. La diversmaniera apogo al la 

naskiĝantaj espo-entreprenoj povas fariĝi unu 
el la plej valoraj agadoj de la asocioj, en 
mondo kie, espereble, esperanto eniros en la 
socian vivon de la homoj. 

Atentu, ke la senfunkciado ne nuligu tiujn 
organojn de la espo-movado, la espo-asociojn, 
kiuj havas sian ĉarmon. 


KONKLUDO 

La mondo ŝanĝiĝas, 
kaj la espo-movado 
devas akompani tiujn 
ŝanĝojn konscie, ne per 
treno far la 

cirkonstancoj. 

Nuntempe gravas 
profiti la retajn 
rimedojn, gravas ke 

sen-time oni kreu 

komercajn sinergiojn en 
la espo-movado, gravas ke oni evoluigu niajn 
asociojn, por ke ili fakte servu la movadon. 

Gravas ĉefe, ke ni kredu, ke /a revo 
komandas la vivon, kiel asertas verso de la 
portugala poeto "Antonio Gedeao" [an'tonju 
jhedi'au]. 


m ■■■* 

Mesaĝo 

de Fernando Pesoo 

trad. Joao Jose Santos, 
el la portugala 


El la portugala muzo... 



Almado Negrejro, 
Fernando Pesoo, 
(1935) 


3-a - Don Petro, Regento de Portugalio 

Kun klaro en la penso kaj la sento, 
stas klara mi en volo; 
senzorga pri sukcesa elatento 
al la havaĵa preno; 
duobla mastro, sen disiĝa sento, 
de la devo kaj esto. 

Ne min protekti povus tial Sorto, 
ĉar mi ne stas tiesa. 

Tiaj jen mia vivo kaj la morto: 
kalma sub stel' forgesa, 
fidela al ide' kaj deva vorto. 

La cetero stas Dia! 


4-a - Don Johano, Infanto de Portugalio 

Neniis mi. Malvastis mi-animo 
inter grandaj animoj de kunuloj, 
sencele elektita, 
kaj virge apatia; 

La portugal', de vastaj maroj patro, 

volas, nur povas tion: 

tut-maron, aŭ rompitan vanan ŝipon: 

La tuton aŭ nenion. 


5-a - Don Sebastiano, Reĝo de Portugalio 

Freneza, jes, ĉar mi volis la grandon 
ne donatan de I' Sorto. 

El mi elfluis mia certo; 

kaj do, en la sablaro 

restis mia est' inta, ne la nuna. 

Mian frenezon prenu aliuloj 
kun la kerno de ĝi. 

Kio stas homo sen frenezo? 

Ĉu pli ol sana besto, 
prokrastita kadavro kiu naskas? 

El la portugala muzo... 



El ĉio restas nulo 

(odo 104 - 1932-9-28) 

de Rikardo Rejso 

(Fernando Pesoo) 
trad. Francisco Wechsler, 
el la portugala 


El ĉio restas nulo. Ni nenias. 

Sub suno kaj aer' ni malfruetas 
Al la sufoka nigro de I' humila 
Sur ni trudota tero, 

Kadavroj prokrastitaj sin bredantaj. 

Statuoj, leĝoj, odoj tombon havas. 
Se ni karnoj, al kiuj sangon donas 
Ena suno, vesperas, kial ili 
Malsamus? Ni nur estas 
Fabeloj farantaj fabelojn, nulo. 



Cristovao de Morais, 

Don Sebastiano, reĝo de Portugalio (1554-1578), 
(1571) 

El la portugala muzo... 

Se Helnjo I' okulojn 

de Kamonio 

trad. Joao Jose Santos 
el la portugala (kaj notoj) 


MOTO 

Se Helnjo I' okulojn 
el kampo fordisos, 
plantoj belaj misos. 

DISVOLVIĜO 

Paŝtiĝantaj gregoj! 
pri I' verdaĵ' bonguste, 
vi ĝin ŝuldas juste 
al helnjaj okuloj. 

Sub ties etoso, 
eĉ ventoj serenas, 
herbaĉoj edenas. 

Pro ili, mont' floras, 
la fontoj kristalas... 
se en kamp' fatalas, 
en vivoj aŭroras. 

De ŝi vivoj pendas, 
de ŝia lumflako, 
kiel pom' en stako. 

La homkorojn kaptas 
per nehoma ravo; 
en I' okula gravo 
I' animoj beatas. 

Amor' surgenue 
gapas sen formuloj 
al ŝiaj okuloj. 




Camille Pissarro, 

La ĝardeno de la pentristo 
en Eragny, 

(1898) 



Acoroj, portugalia insularo 


Literaturaj notoj pri la poemo 
"Se Helnjo I' okulojn" 

La lirika produktado de Kamonio aperas en du 
ritmaj mezur-tipoj: la novmezuro, kaj la 
malnovmezuro. 

La novmezuro estas la heroa verso de 
Petrarko, la inventinto de la soneto. Tiu verso 
havas la grandecon de dek ritmaj silaboj, kaj la 
ĉefaj akcentoj de la verso kuŝas sur la sesa kaj la 
deka ritmaj silaboj. La temoj estas tipe 
renesancaj. Tiaj estas la versoj de La Luzidoj, kaj 
evidente la versoj de la kamoniaj sonetoj, kiuj 
estas ĉiam perfekte petrarkaj. 

La malnovmezuro estas mezepoka kaj havas 
diversajn devenojn. Ĝi dividiĝas laŭ du ĉefaj 
tipoj: la poemoj kies versoj estas sepsilabaj, kaj 
tiuj kies versoj estas malpli ol sepsilabaj. La 
unuaj versoj estas nomitaj "grandaj redondiljoj", 
kaj la duaj "etaj redondiljoj". La temoj estas 
evidente la mezepokaj, en ambaŭ. Kamonio vivis 
en la fino de mezepoko, do en la renesanco, kaj 
kompreneble foje okazas, ke lia liriko estas 
influita de ambaŭ temaroj, kiuj sin riĉigas 
reciproke, foje en la sama poemo. 

Jen la poemo publikigita en La Karavelo n-ro 
4, Endeĉoj al la sklavino Barbaro, jen ĉi tiu, Se 
Helnjo I' okulojn, estas konstruitaj en etaj 
redondiljoj, kaj evidente tiel tradukitaj al 
esperanto. 

En ĉi tiu poemo, la lirikulo parolas pri virino 
kiu havas mezepokajn, sed ankaŭ renesancajn 
trajtojn. Helnjo memorigas onin, kaj pri la belaj 
mezepokaj kamparanaj fraŭlinoj, kaj pri la 
palacaj damoj al kiuj la nobeloj almozis la 
atenton. Tiaj du virinoj aperas en aliaj poemtipoj 
kaj temaroj kelkajn jarcentojn antaŭ ol Kamonio. 

La temo estas la okula beleco de Helnjo, kiu 
hiperbole estas komparata al diino, el kies okuloj 
dependas la viviĝo de la propra naturo. La 
poemo sugestas, ke la verdaj okuloj de Helnjo 
verd-igas la kampojn. Tiel ĉiuj estuloj kaj vivoj 
dependas de ŝi. Tiu potenco influi la naturon 
fariĝos trajto de skolo, kiu nur estis aperonta 
tricent jarojn post Kamonio: la romantikismo. Ĉi 
tie, tiu hiperbolo estas uzata por indukti al la 
nepra absorbo de tia beleco. La homoj, 
kvazaŭromantikisme, estas altirataj al la okuloj 
de Helnjo pro la beleco, kiu magnetas la koron 
kaj forigas la rezonadon; tiel ke eĉ la propra 
Amoro genufalas al ŝiaj okuloj. La simileco kun la 
romantikismo estas evidenta. Tamen, Kamonio 
naskiĝis en 1524, kaj Goethe en... 1749. 

En karavelo esperantisma... 

Laŭ la spuroj de 
Claude Piron - omaĝo 

de Leo De Cooman 

Mi nur unufoje vidis Claude Piron. Tio okazis en 
Bulonjo-ĉe-Maro, en 2005, de malproksime, en 
salonego, dum lia prelego. Mi cetere neniam 
renkontis lin persone, sed havis la feliĉon multe 
korespondi kun li. La plej bona maniero konatiĝi 
kun tiu rimarkinda persono sendube estas legi 
liajn artikolojn pri la plej diversaj aspektoj de nia 
lingvo. 

Li naskiĝis en Namur, urbo en la franclingva 
parto de nia lando, Belgio. Mi trovis liajn 
artikolojn tradukendaj kaj prezentendaj al niaj 
samlingvanoj, por ke ili sciu la argumentojn por 
Esperanto. Mi tiel entuziasmiĝis, ke mi kuraĝis 
sendi respektoplenan mesaĝon al la fama verkisto 
kaj proponis volonte traduki liajn artikolojn. 
Baldaŭ mi ricevis afablan respondon kaj mi 
eknederlandigis la tekston. Poste mi tradukis el la 
franca, kaj mi memoras, ke mi diris al mia edzino 
(denaske franclingva), ke la franclingva stilo de 
sinjoro Piron estas ege pli malfacila ol la ekzercoj, 
kiujn niaj instruistoj igis nin fari en la lernejo. Por 
traduki el la franca, mi unue Esperantigis la 
tekston, ĉar evidente estas pli facile trovi taŭgan 
vorton en Esperanto ol en mia gepatra lingvo. 

En 2006, mi ekkunlaboris kun grupeto da 
volontuloj por traduki mesaĝojn al kaj el la 
forumo de Eŭropunia Komisionanino Margot 
VVallstrom, pere de Esperanto kiel pontlingvo. En 
tiu forumo aperis preskaŭ ekskluzive anglalingvaj 
mesaĝoj. Nia grupo plurlingvigis la mesaĝojn kaj 
sendis la diverslingvajn versiojn en la forumon. 
Iun tagon, la iniciatinto de nia grupo, Andrea 
Fontana, sukcesis varbi Claude Piron en nian 
grupon. Komence de 2007, mi ekprenis la 
kunordigadon de la grupo. Sinjoro Piron tuj 
kuraĝigis min per simpla mesaĝo. Tia li estis: 
ĉiam kuraĝigis, konsilis en perfekta, klara kaj 
senerara lingvaĵo. En la multaj tekstoj, kiujn mi 
tradukis, mi entute nur unufoje trovis erareton en 
franca teksto lia. Kompreneble temis nur pri 
tajperaro, kiun li pretervidis. Claude toleris nek 
erarojn, nek maljustaĵojn, nek insultojn, nek 
malĝustaĵojn. 

Kvankam li neniam menciis sian scipovon pri la 
nederlanda, li tamen kontrollegis miajn 
tradukaĵojn kaj foje starigis demandon pri iu 
preciza vorto aŭ esprimo. Li faris rimarkon pri iu 
vorto, kiun li siatempe alie lernis... Nu, la 
nederlanda evoluis en tiu tempodaŭro de sesdek 
jaroj. Li vere interesiĝis pri ĉiuj lingvoj. En 
freŝdata mesaĝo, li rakontis, ke li, en la lernejo, 

fervore lernis la nederlandan, kontraste al siaj 
samklasanoj, kiuj ne vidis la neceson lerni tiun 
lingvon. 

Iam, en mesaĝo, Claude skribis: "Mi estas tre 
kontenta, ĉar mi sukcesis trovi kaj enmeti la 
ĉinajn ideogramojn por kelkaj ekzemploj, kiujn mi 
ĉerpis el la ĉina!" Tia estis Claude: infanece 
malferma, feliĉa pro la fakto, ke li sukcesis solvi 
malfacilaĵon per sia komputilo. Aminda persono! 

En liaj majstre verkitaj artikoloj, li traktas ĉiajn 
eblajn aspektojn de Esperanto. Lia 
psikanalizisteco miaopinie en tio ludis gravan 
rolon: li funde analizis kaj la psikon de Zamenhof, 
kaj la psikojn de averaĝaj homoj rilate al 
Esperanto ... kaj tiujn de iuj politikistoj. 

La plej bona maniero omaĝi estas labori por la 
sama celo. La spirita heredaĵo de Claude troviĝas 
en liaj tekstoj. Unua tre grava, kaj samtempe 
interesa tasko estas legi liajn artikolojn. 
Esperantlingvaj artikoloj troveblas interrete ĉe 

http://claudepiron.free.fr/articlesenesperanto 

Tradukaĵoj en diversaj lingvoj troviĝas ĉe 

http://claudepiron.free.fr/articles.htm 


Dua grava tasko, iom pli pena, sed pli utila al la 
ekstera mondo, estas traduki la artikolojn en niajn 
naciajn lingvojn, kaj igi ilin alireblaj al ĉiuj homoj. 
Claude verkis siajn tekstojn ne nur por 
Esperantistoj, sed ankaŭ, aŭ eĉ ĉefe, por la ne- 
Esperantista mondo. Li lastatempe oftege reagis 
en la franca kaj en la angla en retejoj, kiaj 

http://fr.answers.yahoo.com 


http://answers.yahoo.com 

Antaŭ nelonge, li prezentis serion de 
dek filmetoj pri lingvoj ĝenerale, en 
la franca, i. a. 

http://www.youtube.com/watch?v= 

taLXSe4c498 

kaj unu pri Eo en la angla 



Claude Piron 
(1931-2008) 


http://tinyurl.com/yufhd7 


kun plurlingvaj subtekstoj. Supozeble, tio estis 
stresigaj momentoj por li. Li tamen senlime 
dediĉis sin al Esperanto. Tre leginda estas lia 
verko "Esperanto, ĉu verko de Dio?", havebla ĉe 

http://claudepiron.free.fr/articlesenesperanto/verko.htm 

Kiam mi legis la mesaĝon pri la forpaso de 
Claude, mi sentis doloron similan al tiu, kiun mi 
sentis antaŭ kelkaj semajnoj, kiam nevo telefonis 
al mi por anonci la morton de mia kara plej aĝa 
frato, kiu samtempe estis mia baptopatro. 

La plej taŭga omaĝo, kiun ni povas fari al vi, 
kara Claude, estas ke ni sekvu vian ekzemplon kaj 
disvastigu vian spiritan heredaĵon. Tion ni 
intencas fari. 

En karavelo esperantisma... 

Mondo malplena 

de Geraldo Mattos 


Geraldo Mattos Gomes dos Santos, brazilano de 
1931.06.28, esperantisto de 1947, membro de la 
Akademio de Esperanto de 1970, kaj ĝia prezidanto 
inter 1998 kaj 2007, trioble. Diplomiĝis li pri latina 
kaj latinidaj lingvoj en la Pontifika Katolika 
Universitato de Paranao en 1958, kaj doktoriĝis en 
1965 pri filologio, per disertacio pri la kantikoj 
(trobadoraj poemoj) de kleriko "Ayras Nunes", 
galega poeto de la XIV jarcento. Geraldo verkis siajn 
unuajn poeziajn librojn en 1953: La Tento de la 
Junulo kaj Ivan VI. Li laciĝis esti poeto en 1987 pere 
de la libro La Deveno de Esperanto, eldonita de 
Fonto. Pri li kiel homo kaj aganto estas informoj en 

httD://www.amverda.com.br/> www.amverda.com.br 



Estis foje Deino, kies 
interno estis ekstere kaj 
kies ekstero estis 
interne, sed ili estis tiel 
vastaj, ke la randoj de 
la interno tuŝis tiujn de 
la ekstero, kaj Ja randoj de la ekstero tiklis tiujn 
de la interno. Ŝi havis nenian tempon, ĉar tiam 
ne ekzistis tempo: la estinteco samtempis kun 
la estonteco, kaj ilin kovris la estanteco, kiu 
neniam moviĝis tien kaj reen, sed el la estinteco 
kaj la samtempa estontenco la estanteco faris 
unu solan linion. Tiu linio okupis nenian lokon, 
ĉar tiam ne ekzistis spaco, kiu dependas de la 
tempo iri de estinteco al pasinteco, kiujn 
neniigis la estanteco. 

La paradokso de tio estis kreita de la 
senmezura grandeco de la interno kaj ekstero 
de Deino, kiuj devigis ŝin neniam moviĝi en 
alian spacon, ĉar ŝi jam estis ĉie, kaj do estis 
nenie, kien ŝi povus iri. Plia paradokso estis 
kreita de la senmezura grandeco de la tempo, 
kiu disigis estintecon de estonteco pere de ilin 
tuŝanta estanteco, kaj devigis ŝin neniam 
moviĝi en alian tempon, ĉar ŝi jam estis ĉiam 
ĉie, kaj do estis neniam, kiam ŝi povus iri. 

Post kelkaj jarmiloj da infinitoj, Deino 
konsciis sian solecon sen loko, kien iri, kaj sen 
tempo, kiam iri. Ŝi do pensis de si al si mem, 
kaj la longa penso estis tiel fulme pensita, ke ĝi 
jam estis pensita antaŭ ol esti pensata. Si 
tamen pensis, kaj dufoje pensis, kaj trifoje 
pensis, kaj plurfoje pensis: 

- Se mi vidas nenion malposte en la estinteco 
kaj nenion poste en la estonteco, tio egalas al 
unu sola, kaj unu sola egalas al unu sola soleco, 



Deino fotita de alia galaksio, 
far JJS. 


ĉar ĝi estas ĉiea kaj ĉiama soleco. 

Ŝi ĝemis. 

Ŝia ĝemo estis sensona infinito, kiu forpuŝis 
la estintecon kaj la estontecon en kontraŭaj 
direktoj kaj lasis infinitan malplenon inter ili: per 
tio estis kreitaj la spaco kaj la tempo, kiujn ni 
havas nun. La ĝemo, tiu sensona infinito, 
ekbatis en la estintecon, kiu ĝin krude 
transpuŝis for de si, kaj do la ĝemo estis pafita 
en la estontecon, kiu ĝin krude transpuŝis for de 
si. La estanteco, koliziita inter du fulmomovoj, 
komencis rondiri, roondiri, rooondiri, ĝis ĝi 
fariĝis solida kaj ronda post tiaj tro multaj 
turniĝoj kaj vorticoj, kaj plu kaj plu rondiris. 

En la unua momento Deino pensis, ke ŝi 
pensas. Por mia nuna geleganto, penso estas 
interna vorto, interna parolo, nek videblaj nek 
aŭdeblaj, sed por ŝi penso estis, estas kaj estos 
ĉiea vorto kaj ĉiea parolo en ĉiama tempo kaj 
sur ĉiama spaco... Kiam ŝi konsciiĝis, ke ŝi ne 
pensas, sed mem vidas, ŝi ekkriis, kaj tion mi 
de nun tradukas per miaj vortoj: 

- Kio estas tio? Ĝis nun mi vidis nenion, ĉar 
mi estis ĉiam ĉie, kaj do estis neeble rigardi 
aliloken... Mi ĝuste kaj perfekte aŭdis kaj ĝia 
bruo ŝajnis pensi al mi: mon do... mon do... 
mon do... Tiel ĝi sonis al miaj oreloj! 

Deino ridis, kaj tio estis la unua fojo, kiam ŝi 
ridis. Al la solida kaj ronda rezulto de la turniĝoj 
kaj vorticoj ŝi do diris, kaj nun mi respektas ŝian 
lingvon: 

- Mo dona a vo la nome Mondo. 

Kaj la mondo estis nomata mondo, kaj la rido 
eksplodis super ĝi per miriadoj da floroj, kiuj 
falis sur la grundon kaj dissemis siajn semojn 
sur la tuta tero, kaj la semoj ekĝemis, kiam ili 
ekĝermis. 

Kaj Deino diris: 

- Mia penso estas kreopova. Mi vidu, kio 
naskiĝos el tiuj semoj. 

En tia maniero naskiĝis la herboj! 

La soleco denove pezis ĉie kaj ĉiam interne 
kaj ekstere de Deino, kaj ŝi provis pensi al la 
floroj de la mondo, sed ili ne repensis al ŝi. Nur 
en tiu momento Deino konsciis, ke ŝi estas 
ĉiopova, kaj tial ŝi povas krei estaĵon, kiu povu 
repensi al ŝi. Ŝi do pensis profundan penson, kiu 
tremigas la tutan mondon: 

- Ho mo! 

Kaj aperis estaĵo, kaj Deino demandis lin: 

- Ko vo esta? 

Rapida respondo venis: 

- Homo mo esta! 

Deino komprenis, ke ŝia kreito prenis al si la 
ekkrion, kiu lin kreis: la onomatopeo ho mo sin 
turnis en la vorton homo. Ŝi do ne plu volis 
nomi sin mem per tiu kriero, kaj do ekpensis: 

- Ho mil... 

La kreito pruvis sian kapablon lerni: 

- Mi estas homo. 

Deino respondis bene kaj serene: 

- Vi estas homo kaj virino! 

Deino nomis ŝin virino nur pro tio, ke ŝi 
volas, ke ŝi havu duonon de ŝia potenco kaj 
duonon de ŝia beleco, kiuj kuniĝos en unuonon. 
Deino kaj Virino volis esti feliĉaj ĉie en la tempo 
kaj en la spaco kaj ĉiam en la tempo kaj en la 
spaco, sed la virino komencis senti sin kiel ŝia 
Deino. Kaj do la virino de Deino pensis mem al 
ŝi: 

- Mi estas sola! Mi pensis al la floroj, kaj ili ne 
respondis. Mi pensis al la herboj, kaj ili ne 
respondis. Plej honte, kiam mi pensas per la 
buŝo, la folioj de la herboj kuras for, sed 
revenas, ĉar ilin tenas la tigoj. Mi similas al 
Deino: penso estas forto! Se mi pensas, mia 
penso forpuŝas trovatan baron, kaj se mi ĉesas 
pensi, la trovita baro revenas al sia loko... 

Deino ridis: 

- Ho pensi per la buŝo! Ni devas havi nomon 
por tio. Prefere du nomoj, ĉar kio abundas, tio 
fekundas... Kaj do: diri kaj paroli. 

Kaj ŝi turnis sin al sia kreito: 

- Vi parolas multon, kaj diras nenion... 

Kaj ŝi respondis: 

- Mi estas sola. 

Deino do diris al ŝi: 

- Manĝu frukton el tiu arbo, kaj vi sonĝos, 
kaj via sonĝo rompos vian solecon. 

Ŝi parolis, kaj ŝi faris. 

Ŝi ekdormis tuj per profunda dormo, kiun 
trakuris bildoj de plonĝoj kaj de ronĝoj kaj de 
sonĝoj en alfabeta ordo. En tiu sama tempo 
Deino dividis la virinon en du partojn: de la alto 
de la kapo al la alto de la kruroj. Per unu el ili ŝi 
unue rekonstruis la virinon kaj per la dua el ili ŝi 
konstruis alian similan kaj malsimilan estaĵon, 
evidente ne per la sama majstreco. 

Kaj ŝi diris al sia nova kreito: 

- Ĉar vi estas nur duono de virino, mi nomas 
vin Vir! 

Per tio Deino senigis la novan kreiton de la 
deineco, kiun de la komenco la virino posedadis! 

La nova kreito tamen ne manĝis el la arbo 
kaj do subite vekiĝis pli frue, kaj demandis: 

- Kio estas tio apud mi? 

Deino respondis: 

- Tio estas virino, kies duono naskis vin, kaj 
de nun ŝia unuono post kontaktiĝo kun vi 
naskos alian jen similan al si kaj jen similan al 
vi. 

La nova kreito estis pli scivola ol la malnova: 

- Kaj mi, kio mi estas? 

Deino ĝentile respondis: 

- Vi estas homo kaj vir. 

Kaj la nova kreito denove 
demandis: 

- Kial vir? 

Kaj Deino bonhumore 
respondis: 

- Ĉar vi estas duono de 
virino. 

Kaj tio tute ne plaĉis al li, 
kaj li volis veki la virinon por 
peti klarigon, sed Deino evitis tiun unuan 
kvereleton inter unu kaj alia: 

- Haltu! 

- Pro vi, Deino! Almenaŭ permesu, ke mi 
estus du trionoj de la virino. 

- Mi permesas! Vi do de nun estas viro! 

Deino iris al siaj aliaj interesoj, ĉar ŝi ne plu 
estis interesata pri la paro, aŭ volis restigi ilin 
solaj, kaj ŝi do lasis la viron kaj la virinon kun 
iliaj novaj interesoj, ĉar ŝi kaj li estis pli kaj plu 
interinteresataj... 

La tempoj komencis flui kaj flugi, kaj jam 
estis en la mondo multaj homoj. Deino do diris 
de si al si mem: 

- Jam temp' esta... 

Ni tamen lasu for ŝian lingvon, kaj prenu la 
nun ekologie verdan: 

- Jam estas tempo iri al la mondo kaj vidi, kio 
okazas al la virino, kiun mi kreis post la mondo, 
post la floroj kaj post la herboj, kaj al la viro, 
kiun mi kreis post la mondo, post la floroj, post 
la herboj kaj post la virino: restaĵo de poto... 

Al Deino penso estas ago, kaj ago estas 
faritaĵo. Ŝi do sin kaŝis post nubo, kaj rigardis 
malsupren. La rigardoj de Deino falis en densa 
lavango, kiu ekfalis, kaj ŝi tuj donis al ĝi 
nomon: 

- Pluvo! La ĉielo pluvas sur la nubon, kaj la 
nubo pluvas sur la teron... 



de JJS surloke, sub 
honora permeso de 
Deino kaj de Geraldo. 

En karavelo esperantisma... 


Kaj ŝi vidis, ke estas nun tre multaj homoj: 
granda nombro da virinoj kaj preskaŭ egala 
nombro da viroj. Ili tamen estis pli altaj, kaj 
estis pli fortaj ol la virinoj, kaj eĉ vere sin pensis 
pli inteligentaj ol la virinoj. Kia senbaza fiereco, 
Deino pensis! 

La tute nudaj viroj rigardis al la minaco de la 
ĉielo kaj eskapis en kavernon. La virinoj, kiuj 
havas pli da instinkto ol la viroj, mokis la 
forkuron de la viroj, restis tute nudaj en la sama 
loko, kaj subite konsciiĝis, ke la nubo kovras 
Deinon, ĉar certe eĉ ŝi timas la virojn kaj do sin 
kaŝis post la nubo... Ili do kuris sub la nubon, 
kaj kriploris kaj plorkriis kun la leviĝintaj brakoj 
de siaj nudaj korpoj: 

- Ho Deino, nia patrino! Savu nin de nia 
mizera vivo. La viroj, kiujn vi faris el nia 
praduono, estas pli altaj, kaj estas pli fortaj ol 
ni, kaj eĉ vere sin pensas pli inteligentaj ol ni. Ili 
subpremas nin, trenas nin je la haroj en la 
kavernojn, kaj sin sentas niaj posedantoj. Ili... 

- Sufiĉe, miaj filinoj! Mi aŭdas vin, kaj savos 
vin. 

Al Deino penso estas ago, kaj ago estas 
faritaĵo. Ŝi do pensis, kaj ŝia penso en la sama 
momento kreis la vintron kaj la arbojn, tiujn 
nudajn skeletojn kun la nudaj branĉoj supren al 
la ĉielo en muta preĝo. Kaj la virinoj preĝantaj 
kun leviĝintaj brakoj fariĝis do arboj kun 
leviĝintaj branĉoj... 

En la mondo restis la 
viroj. Kaj la viroj vivis 
siajn pli ol metuŝelaĥajn 
vivojn, kaj post kelkaj 
miloj da jaroj unu post 
alia fariĝis polvoj sur la 
grundo, kiujn dislevis la 
movoj de la malaltaj 
branĉoj per senmemora 
venĝo. Sur la tuta 
mondo restis nur 
vegetaĵa vivo, verde 
verda, ekologie verda: 
en verda, ne blua 
mondo! 

Kaj tiam multaj el la 
arboj fariĝis virinoj, kaj 
ilia Eva estis Amazono en la tiama senmaskla 
homaro: per partenogenezo, ŝi naskis du 
infanojn, nomatajn Hapelo, la unua, kaj Gaino, 
la dua. Neniun el ili ŝi timas pro la alloga forteco 
de la ama zono de siaj fratinoj... 

Kaj ŝia... 



La fotisto JJS enŝteliĝis 
malantaŭ dika praarbo por 
preni la foton. Tio kostis al 
li nerakonteblajn punojn, 
kiam la amazonoj trovis lin. 


Ĉu vi palindromas? 

de Paulo Sergio Viana 

Ne, kara leganto, ne temas pri nova lingvo aŭ 
malsano, aŭ nova speco de gimnastiko. Palindromo 
estas kurioza, antikva, defia vort- aŭ frazludo. "Pali" 
signifas en la helena lingvo "ripete", aŭ "laŭ inversa 
ordo". Palindromo estas do vorto aŭ frazo legebla laŭ 
inversa direkto. Kompreneble, oni povas utiligi samon 
por ciferoj, ekzemple 1991, sed en matematiko la 
afero aspektas iom banala. Ne tiel, kiam temas pri 
vortoj aŭ frazoj. 

Oni bone distingu palindromon disde anagramo. En 
ĉi tiu lasta, oni simple rearanĝas la literojn en alia 
ordo, por formi novan vorton aŭ frazon. Ekzemple: 
Belisa/Isabel; Soares Guiamor/Guimaraes Rosa; 
Iracema/America. 

Ĉe palindromoj la afero estas pli malfacila, tiel ke la 
defio allogis homojn de antikva tempo. Ju pli longa la 
frazo, des pli valora. Fama palindromo, ŝajne 
devenanta de antikva Romo estas ĉi tiu ĉarma latina 
frazo: 

"SATOR AREPO TENET OPERA 
ROTAS." (="Semisto Arepo tenas radojn 
en laboro.") 

Kurioze, oni aranĝis ĝin en perfekte 
simetria kvadrato, legebla ĉiudirekte, kiel 
legeblas ĉitie flanke. 

En ĉiu lingvo oni trovas palindromojn: 

En la portugala: 

"AMENO FONEMA" 

"SOCORRAM-ME, SUBI NO ONIBUS EM 
MARROCOS." 

En la hispana: 

"adAn NO CALLA CON NADA." 

"adAn no cede con eva y yave no cede con 

NADA." 

"A mamA roma le aviva el amor a papA y a 
papA roma le aviva el amor a mamA". 

En la angla: 

"A MAN, A PLAN, A CANAL, PANAMA." 

"MADAM TAM ADAM." 

En la itala: 

"ARES, E SERA!" 

"ACAVALLA DENARI, TIRANE DALLA VACCA." 

En Esperanto: 

"NE MATENO, BONE TAMEN." 

"LA VEDO CELAS: NE MALSATAS LAM' EN SALECO 
DE VAL7' 

Fine, jen eta kontribuo fare de la kompilinto mem: 

"ONI VOLAS: OVO, SALO, VINO." 

Jen la defio, leganto. Palindromu vi mem en 
esperanto, kaj sendu vian kontribuaĵon al la redaktejo 
de La Karavelo, lakaravelo@amail.com , al la atento de 
la asistanto pri palindromoj, Paulo Sergio Viana. 


ROTAS 
O P E R A 
T E N E T 
ARE PO 
S ATO R 

En karavelo esperantisma... 



La ribela abelo 


de Luiza Carol 


Putrado de fiŝo 
komenciĝas de \a kapo 


Iam, delonge, en 
malproksima lando, 
staris abelujo enhavanta 
malgajan abelaron. 

Malkontentaj estis ĉiuj 
laboristaj abeloj 

loĝantaj tie, ĉar ege 
malfacile perlaboris ili 
sian mielon. Ekde la 
unuaj sunradioj ĝis la 
sunsubiro la abeloj laboregis, sed la abelujo 
ĉiam estis malriĉa, kaj la larvoj ploradis pro 
malsato. La reĝino admonadis la abelojn, igis 
ilin labori pli kaj pli multe, ĝis granda parto de ili 
mortis pro laco. Tamen, la abelujo daŭre estis 
malriĉa, kaj la larvetoj daŭre ploradis pro 
malsato en siaj luliloj. 

Iun tagon, diligenta kaj laborema abelo 
ribelis. Ŝi iris al la reĝino kaj kuraĝe alparolis 
ŝin: 

- Kial nia vivo estas tiel mizera? Kien foriras 
nia mielo? 

La reĝino ekploris kaj ekplendis: 

- Kion mi povus fari? La abelisto venas, kaj 
prenas perforte preskaŭ tutan nian mielon! 

Ekkoleris la ribela abelo. Iris ŝi al la abelisto 
kaj severe demandis: 

- Kial nia vivo estas tiel mizera? Kien foriras 
nia mielo? 

La abelisto suspiris kaj ekplendis: 

- Kion mi povus fari? La ministro pri 
agrokulturo postulas tiom grandajn impostojn 
de la kamparanoj, ke apenaŭ povas ni manĝigi 
niajn infanojn! 

La kolero de la ribela abelo kreskis. Ŝi iris al 
la ministro pri agrokulturo kaj kriis al li: 

- Kial nia vivo estas tiel mizera? Kien foriras 
nia mielo? 

Sed la ministro malgaje plendis: 

- Kion mi povus fari? La kruela diktatoro de 
tiu ĉi lando postulas pli kaj pli multajn riĉaĵojn... 

Tiam la ribela abelo iris al la diktatoro. Kiam 
tiu estis dormetanta sur mola seĝo, la abelo 



kriis ĝuste apud lia orelo: 

- Kial nia vivo estas tiel mizera? Kien foriras 
nia mielo? 

La diktatoro vekiĝis subite kaj nervoziĝis. 

- Kio okazas? Kiu kuraĝas ĝeni min dum mia 
ripozo? 

- Estas mi, laborista abelo. Respondu al mi! 
Kien foriras nia mielo? 

- Kiu? Abelo? Eta abelo? Ha, ha! Hi, hi! 
Aroganta abelo! Kiel vi kuraĝas alparoli min? 
Hej, servistoj! Tuj mortigu tiun ĉi arogantulon! 
Ha, ha! Hi, hi! Ha, ha! 

La abelo eniris la buŝon de la diktatoro 
profunde, kaj pikis lin je la radiko de la lango. 

Mortis la abelo. Ŝvelis la lango de la 
diktatoro, kaj li mortis. 

La posteulo de tiu diktatoro estis malpli avida 
kaj malpli stulta homo. Li plibonigis la 
vivmanieron de la tuta lando. Iom post iom, eĉ 
en la abelujo de la ribela abelo, la malgajeco kaj 
la malkontento foriris. 


El la nederlanda florado... 



Pisofloro 

(flandre: Pisseblommen) 

de Guido Gezeiie, 1891 

trad. Leo De Cooman, el la flandra 


Leontodo (latine: taraxacum officinale), 
pro ĝia diuretika efiko, estas ankaŭ nomata en 
nia regiono "pisofloro". Jen ŝerceta poemo. 

La veter' estas luma kaj dolĉe varmeta 
kiel okazas ne ĉiutage. 

Lasu min en verdajn ejojn 
konduki vin per la mano. 

Al vi floreton mi vidigos 
de temp' al tempo 
min permesu vin paroli, 
pri la ecoj de la floro. 

La floreto, kiun mi plej ŝatas 
kaj ĉiam pleje mi ŝatos, 
tiom longe ol ĝi floros, 
jen malsupre ili kreskas 
je nivelo de la tero, 
decan foliaron disvolvante, 
verdaĵon ĝian oni vidas 
nur apude, ne de fore. 

Ĉu vi volas scii ĝian nomon? 

Estas - kun permeso - pisofloro. 

En karavelo esperantisma... 

Joĉjo kaj Johano 

de Joao Jose Santos 

Joĉjo estis tiam liceano. Li kursis la dekan 
lernjaron kaj estis elektinta la studadon de 
beletro. La lingvoj lin ravis. Post la lernado de 
la portugala, la angla kaj la franca, tiam li 
ekstudis la germanan. "Kiel bela, forta kaj 
regula estas ĉi tiu lingvo!" Pensis li. Kvankam 
lia intenco estis la ekstudo de la latina kaj de la 
helena en la deka jaro, li devis rezigni pri tio, 
ĉar lia lernejo ne ofertis tiujn fakojn. La 
germana aperis kiel dua elekto, sed rapide li 
enpasiiĝis al tiu lingvo. La instruisto, olda 
sinjorino jam alkutimiĝinta aŭskulti la plendojn 
de la junuloj, laŭ kiuj la germana estas tre 
malfacila kaj plena je gramatikaj reguloj, gajnis 
novan vivon, rejuniĝis, en kontakto kun tiu 
junulo kiu studis gramatikon kun la plezuro de 
tiu kiu ludas sian preferatan ludon. La 
portugala lingvo estis plej agrable manovrita 
de Joĉjo, kaj la francan kaj la anglan li daŭre 
studis diligente. La aliaj fakoj ne tiom multe 
plaĉis al Joĉjo, kiu lernis matematikon nur pro 
lerniga devo. La deka lernjaro finiĝis, kaj Joĉjo 
informis la patron kaj la patrinon pri siaj 
taksociferoj kiuj plej impresis kaj fierigis la 
gepatrojn de la junulo. 

Venis la granda feriado. 

En julio, aŭgusto kaj ĝis la 
mezo de septembro, la 
lernantoj ferias en 
Portugalio. En tiu somero, 

Joĉjo deksesjariĝis. Invite de 
la banko kie la patrino 
laboris, Joĉjo profitis la 
oportunon por pasigi dekkvin 
tagojn en ferikampo en sia 
lando. Tien aliris aliaj du 
dekoj da gejunuloj elvenintaj 
el diversaj eŭropaj landoj. 

Unu el la junulinoj, samaĝa 
kiel Joĉjo, nomiĝis Helnjo, kaj elvenis el Grekio. 
Tiuj du geidoj de antikvaj homoj kiuj emis 
traŝipi ondojn, rekonis ion, unu en la alia, 
okule-ĉe-okule, en la unua ekrigardo. La greka 
junulino radilumis ravan belecon! Certe Amoro, 
la filo de Venuso kaj Marso, estis aŭtomate 
magnetita al la sceno, kaj tuj lerte ekpafis 
sagon, kiu trafe trapasis kaj kunligis la koron 
de la helenidino kun la koro de la luzido. Tiuj 
du semajnoj en la ferikampo fariĝis mieltempo 
por tiuj idoj de la maro. La junulo estis 
fariĝinta alta, muskoloza, kaj havis ian 

profundon en la mielbruna rigardado, kiu 

katenis ne rezisteble la junulinon. Nokte 
Johano sonĝis pri ŝi, tage li revis pro ŝi. Ŝia 
beleco estis ekzota, ŝia rigardo dolĉa kaj blua 
kiel la akvoj de Mediteraneo. Kune ili malkovris 
multajn amorajn ludojn al kiuj ili alkuris ĉiam 
kiam la monitoroj distriĝis el sia atentado. 

La tempo pasis, 
kaj la adiaŭo estis 
plej korŝira. Ambaŭ 
ploris sen rezignacio 
pro la apartiĝo, 
plene ĉagrenitaj, en 
la brakoj unu de la 
alia, despere 

tristaj... 

Pasis la tagoj. En Ateno, la fraŭlino depresis 
kaj sin lasis tag-post-tage en la lito. En 
Lisbono, la fraŭlo furiozis malbenante sian 
sorton, elspezante ĉiujn moneretojn por 
telefonvokoj al Ateno, kiuj pli kaj pli malfeliĉigis 
lin, ĉar ŝi multe pli rapide ol li ekmildigis sian 
pasion. 

Venis la mezo de septembro, kaj la lecionoj 
rekomenciĝis. Johano obstine ne forgesis la 
grekan fraŭlinon. Post unu monato, ŝi informis 
lin telefone ke ŝi ekflirtis kun kolego. Johano 
ribelis, malbenis sian vivon, kaj sin demandis 
kial li ne rajtas je la pluo de sia amo, li kiu 
kapablus esti fidela al tiu fraŭlino por la 
eterneco. Ne studis Johano en tiu jaro. La 
instruistoj apenaŭ rekonis lin. La junulo kiu 
pasintjare filozofiis pri la ekzisto, kiu polemikis 
pri la portugala literaturo, kiu enprofundiĝis en 
la lingvaj studoj, ne plu studis, prifajfis ĉion. La 
fraŭlo kiu vestiĝis per blanka ĉemizo, kaj sin 
kondutis plej elegante, tiam vestiĝis per nigraj 
t-ĉemizoj. La fraŭlo kiu aŭskultis "Beatles" kaj 
diskutis pri klasika muziko, tiam aŭskultis 
metalan muzikon. La mondo ruiniĝis por 
Johano. La gepatroj provis helpi lin, per 
diversaj manieroj, sensukcese, kaj la instruistoj 
tute ne komprenis la ŝanĝon de la junulo. 

Venis la feriado kaj venis alia lernjaro, la 
dekdua, la lasta antaŭ la universitato. La vivo 
de Johano estis la sama: manko de disciplino 
kaj organizo, prifajfo al la studoj, nigraj t- 
ĉemizoj kaj metala muziko. La jaro finiĝis kaj 
Johano eniris la universitaton. Aliaj birdinoj 
ekkantis por li, kaj la tempo helpis la kuracon 
de la profunda vundo farita de la filo de Venuso 
kaj Marso. Iom post iom, li reprenis la antaŭan 
studkapablon kaj organizon, fariĝante 
responsa, atenta kaj esplorema studento. 

Nun Johano estas juna viro, alta, forta kaj 
eleganta. Li estas afabla homo, kiu kondutas 
ĝentile al ĉiuj, ĉefe al oldulinoj kaj infanoj, por 
kiuj li havas infinitan paciencon. Lia voĉo havas 



VVilliam Bouguereau, 
Amoro kun papilio, 
(1888). 



Munch, Apartigo, (1900). 

Polio, kaj ne nur, poezias... 


seriozan kaj agrablan tonon, kaj lia kulturo 
kaptas la atenton de belaj virinoj, kio tre plaĉas 
al li. La amikoj aŭskultas lin kiel oni aŭskultas 
afablan konsiliston. 

Hieraŭ vespere, Johano vizitis min. Antaŭ du 
semajnoj, mi ne vidis mian karan filon. Ni 
brakumis nin forte, kisis niajn vangojn, okulis 
en la okuloj unu de la alia funde, kiel kutime, 
kaj mi karesis lian kapon kun pleja dorloto, ĉar 
por mi li estas mia eterna bebo. Ni parolis 
longe, post kafo kaj viskio. Dum horoj, ni 
parolis pri Kamonio kaj Pesoo, pri Kafka kaj 
Orvvell, pri literaturaj teorioj kaj filozofioj, kiel 
ni ŝatas fari kiam ni renkontiĝas. Mia Joĉjo 
parolas nun pri verkistoj kiujn mi neniam legis. 
Mi aŭskultas lin kaj li aŭskultas min, ambaŭ 
plej atente, ambaŭ plej respekte, ambaŭ plej 
plaĉe. 

Postkiam li enlitiĝis, mi restis iom pli sidanta 
sur la sofo, sola kun miaj fantomoj, ankoraŭ 
postĝuante la konversacion kun mia Joĉjo. Mi 
pensadis trinkante tiam odorriĉan princan teon. 
Rigardis mi eksteren kaj rimarkis, ke enorma 
plenluno superverŝis arĝentan lumon sur 
Lisbonon. Mi pensadis kaj retropensis, pasis la 
tempo, rigardis mi la lunon, kaj tiam miaj 
okuloj pleniĝis je arĝentaj larmoj, kiuj banis 
mian veon pro la pasinta ĉagreno de mia filo. 
Tiam mi preskaŭ saŭdadis tiun grekinon, kiun 
mi neniam vidis, sed kiun mi povus akcepti kiel 
filinon. 


Ĉu vi memoras 

de nekonata aŭtoro, 

el la ukraina 

Ĉu vi memoras tiun printempon belan 
kaj la alaŭdan kanton subĉielan, 
kiam mi flustris al vi tiam: 

Mi amas nur vin kaj forlasos neniam? 

La ruĝblankaj floretoj 
sur teron el ĉerizujo faladis 
kaj nur luno kun steletoj 
nin el ĉielo rigardadis. 

Vi diris min kvazaŭ kun amara ploro: 
Mia beleco, kiel la ĉeriza floro 
ankaŭ simile iam forfloros 
kaj malaperos, kiel la ros'. 

La ĉerizujo nun ne floras 
kaj alaŭdkantoj ne sonoras, 
sed vi kia por mi estis, 
tamen sama ĝis nun restis. 



trad. Edvvard Jaŝkievvicz 


Atendis mi vin hieraŭ 

de Jan Kasprovvicz 

Atendis mi vin hieraŭ 
de I' maten' ĝis matenfino, 
sed trompis min ebrisopiro 
pro am' al vi karulino. 

Plu vin mi atendos neniam, 
en koler' ĵuri mi provis, 
sed por anim' propra nun mi jam 
mensogi eĉ iom ne povis. 

Do diros mi simple, sincere 
mirinda mia, amata: 

Ke - eĉ tra centjaroj - vi vere 
plu estos de mi atendata. 

Ho! Kion fari mizero, 
se ne atendi ĝis fino? 

Ja vi sunsubir’ sur tero, 
mia sunleviĝ 1 , destino! 


Se vi estus 

de Kazimierz Przerwa Tetmajer 

Se r profund-lago vi estus - kara, 
mi ĝin rigardus eĉ ĝis vivfino: 
se ankaŭ estus vi I’ bru' arbara, 
ĝin mi aŭskultus en rav', fascino: 
kaj se vi estus I' ermitej' ĉela, 
por vi rezignus mi pri volupto; 
se vi la morto estus, ho, bela! 

Al vi mi irus, kiel al nupto. 



Annie Louise 
Swynnerton, 
Eroso kaj Psiko, 
(1891). 



Egon Schiele, Brakumo - Amantoj 2, (1917). 

En karavelo esperantisma... 


Diboĉeta 

esperanto-renkontiĝo 

de Valentin Melnikov 


Ni ĉiuj scias, ke Esperanto donas multajn 
eblecojn por vivi interese. Agrablas poste 
rememori vizititajn lokojn kaj renkontitajn 
samideanojn. Sed foje aperas tiaj 
cirkonstancoj, ke impresoj sufiĉas por multaj 
jaroj de esperantista vivo, kaj ordinara homo 
eĉ ne imagas ion similan. Por tio oni eĉ ne 
bezonas veturi eksterlanden - en USSR tio 
tutegale nerealis... 

Ĉio priskribita estas pura vero, la eventoj 
reale okazis dum nur kelkaj tagoj, kaj la 
impresoj ne paliĝis post preskaŭ dudek jaroj en 
memoro... 

En la 1980-aj jaroj, Uralo estis plej aktiva en 
sovetia Esperanto-movado. Ĉiusomere 
esperantistoj venadis al unu el la uralaj urboj 
por tradicia aranĝo: komence tio estis kvartaga 
Forumo, poste Semajno, fine - Dekado. 
Amikiĝinte kun uralanoj dum BET en 
Tallinn-1988 (tie mi estis fakte la sola 
"eksterulo", kiu vizitadis iliajn programerojn), 
mi certe emis viziti ilian "neston". Do jen, en 
1989 okazis la 6-a Dekado... 

Mi anticipe avertis pri mia intenco veni - kaj 
ricevis gravan komision renkonti en Moskvo kaj 
akompani al Permj du eksterlandajn gastojn. 
Polo Ryszard ne venis, ĉar ĝuste tiam en 
Pollando ekis io simila al ŝtat-renverso. Vilmos, 
la ĉefredaktoro de "Hungara Vivo", firme 
promesis veni, sed necesis trakti konkretaĵojn. 
Mi kelkfoje provis telefoni al Budapeŝto (por 
Sovetio jam tio estis ekzotaĵo!), sed ne 
sukcesis lin kapti. Mia labortago tiam 
komenciĝis tre frue, je la 6-a matene mi jam 
vekiĝis - do reprovis telefoni. En Budapeŝto 
estis la 4-a horo de mateno, ĉiuj certe estas 
hejme... Virina voĉo diris ion nekompreneblan. 
Mi despere-aŭdace tuj eligis mian tutan scion 
de la hungara lingvo: "Nem tudom 
magyar!" ("mi ne komprenas hungare!") Klare 
prononcis: "Vilmos Benczik! Esperanto!" - kaj 
aŭdis responde: "Momenton!" Do ĉio ordiĝis. 

Post kelkaj tagoj mi tagmeze renkontis la 
kolegon en flughaveno, kaj vespere ni 
ekveturis trajne al Permj. Mi planis veni unu 
tagon antaŭ komenco de la Dekado, por 
trankvile loĝiĝi, adaptiĝi ktp. Sed la aventuroj 
nur komenciĝis... 

Meze de la vojo, nia trajno haltis. Nur post 
kelkaj horoj ni eksciis, ke ie proksime ebria 
traktoristo aŭ kamionisto kaŭzis kolizion kun 
ŝarĝtrajno. Ĉiuj trajnoj haltis dum diurno, 
atendante finon de fervoj-riparo. Bone, ke mi 
laŭ sovetia kutimo havis pli ol sufiĉan provizon 
da manĝaĵoj... 

Ni venis rekte al la programkunsido, kaj nur 
vespere, kun kelkaj aliaj partoprenantoj, trafis 
la loĝejon de Nikolaj. Ĉio ŝajne trankviliĝis kaj 
ordiĝis. Jes, ŝajne. Vilmos jam anticipe 
promesis alporti donace al la loka klubo tri 
videokasedojn kun filmoj dublitaj en Esperanto. 
Spektado de la filmoj jam estis enskribita en la 
programo. 

Do jen Vilmos komencis 
malpaki la valizon: elmetis 
unu kasedon, poste la duan, 
la trian... fine li elprenis la 
kvaran, kaj sur lia vizaĝo 
trakuris ĉiuj imageblaj kaj 
neimageblaj emocioj: 

teruriĝo kaj feliĉo pro saviĝo 
ei subita mortodanĝero. Egon Schie | e/ 
Evidentiĝis, ke la kvara Nuda staranta virino, 
kasedo estas kruda pornaĵo, ( 1912 ) 

kiun lia edzino enmetis 
erare, kaj li mem eĉ ne sciis pri tio! Feliĉe, 
limgardistoj ne trovis la "kontrabandan" 
kasedon. Kompreneble li ne riskus porti ĝin 
reen, do donacis ankaŭ ĝin. Ni ĉiuj tuj ĥore 
diris: ni volas tion spekti! Vilmos sincere diris, 
ke tie estas nenio interesa, sed ni obstinis. (Nu 
jes, ja seksumado en USSR ne estis... eĉ tiu 
frazo ankoraŭ ne famiĝis.) La programo jam 
estis plenplena - vere, mi neniam spertis tiom 
streĉitan programon de E-aranĝo: nur fine de 
la kvina tago mi sukcesis trovi iomete da libera 
tempo por rigardi en la urbo tion, kio interesis 
min. La neplanita programero tamen okazis - 
pri tio mi rakontos iom poste... 

La unua freneza tago finiĝis. Honora 
hungara gasto, certe, ricevis apartan ĉambron. 
La ceteraj lokiĝis, kiel povis. Mi dormis 
surplanke sub granda manĝotablo, kun nur la 
kapo ekstere por normale spiri. Frumatene mi 
vekiĝis pro tio, ke iu, irante al necesejo, 
surpaŝis mian kapon... 

La programo, mi jam diris, estis riĉega. 
Prelegoj, koncertoj, "rondaj tabloj", spektado 
de jam menciitaj filmoj... Ankaŭ renkontiĝo de 
aŭtoroj kaj redaktoroj de E-gazetaro kun 
legantoj. Sed aperis la obstaklo: ĉiuj 
ĉeestantoj iam ion verkis kaj/aŭ redaktis. 
Tamen fine unu simpla leganto, Firdaus, 
troviĝis, estis honorigita, kaj la renkontiĝo 
sukcesis. 

Okazis interesa prelego pri poezia tekniko, 
ĉefe laŭ konataj verkoj de Kalocsay - pri 
diversaj rimspecoj: agordoj, adasismoj... Fine 
la preleginto proponis fari demandojn. Iu 
seriozmiene demandis: kiu speco de rimo - ĉu 
lama, ĉu aborta, ĉu asonanca - estas inter la 
vortoj "merdo" kaj respektiva rusa vorto 
"der(j)mo"' (signifanta precize la samon). 
Respondo ne sonis kaj apenaŭ bezonatis, post 
tio aliaj demandoj jam ne aperis... 

Intercetere en la programo estis elpaŝo de 
iu folkloristo - kun popolkantetoj (ofte treege 
maldecaj - niaj knabinoj foriris en apudan 
ĉambron kaj ŝajnigis ne aŭdi ĉion ĉi) kaj 
rakontoj pri iamaj moroj, aparte pri la influo de 
la socialisma revolucio al tiuj. Elstaris la 
rakonto pri tuj-postrevoluciaj edziĝfestoj: se la 
fianĉino estis virga, do feliĉa novedzo matene 
pendigis super la domo ruĝan flagon! 

Sekvamatene ni, kiel ĉiam, iris al la 
kongresejo, situanta samplace kun la domo de 
la urba Partia Komitato. Super la Komitato, kiel 
ĉiam, flirtis la ŝtata flago de Rusia Federacio. 
Se iu forgesis: tiam ĝi egalis al ruĝa flago de 
Sovetunio kun aldona helblua strio. Iu el ni 
mediteme diris kvazaŭ al si mem: "Do, la 
fianĉino estis virga!" Iu alia rimarkis: sed tie ja 
ankoraŭ estas helblua strio, kion do signifas ĉio 
kune? Oni ne kuraĝis eldiri supozojn publike... 
("helblua" ruslingve havas la kromsignifon 
"geja"). 

Ni ne ĉiam sidis en ĉambroj: okazis bonegaj 
ekskursoj en Kungura kaverno, laŭ Siberia 
Landvojo, en subĉiela muzeo de iama vilaĝa 
vivo ktp. Kaj Vilmos eĉ estis invitita al iu 
renkontiĝo de komiaj lingvistoj en Kudimkar, 
ĉefurbo de komi-permia regiono (ja la komia 
lingvo parencas al la hungara). Li flugis tien 
per fama aviadilo AN-2: projektita en 1940-aj 
jaroj, kun duoblaj flugiloj, unusola brueganta 
motoro kaj lignaj benkoj interne. Certe Vilmos 
kiel eŭropano ricevis unikajn impresojn... 

Rapide pasis planita semajno en Permj, 
vespere ĉiuj estis veturontaj al Sverdlovsk por 
la lastaj tri tagoj de la Dekado. Kelkaj horoj 
posttagmeze estis liberaj - ni decidis ne perdi 
ilin vane kaj spekti la pornokasedon. Amikoj de 
Nikolaj alportis en lian loĝejon necesan 
aparataron. Deko da homoj plenigis la ĉambron 
kaj streĉe rigardadis figurojn sur la ekrano. 
Sola problemo: ĝis la trajno restis malpli ol du 
horoj, sed la vidbendo havis kvarhoran daŭron! 
Vilmos ne trompis, la scenoj similis unu la alian 
kaj baldaŭ enuigis - post kelkaj minutoj ni, 
"kaptinte la esencon", movis la bendon rapide 
antaŭen, spektis novan pecon, poste denove 
antaŭen ktp. Kiam la bendo finiĝis, ĝis la trajno 

restis ne pli ol 15 minutoj. Ni kaptis la aĵojn kaj 
ekkuris al tramhaltejo. Jam en tramo 
Aleksander konstatis, ke li forgesis en la loĝejo 
de Nikolaj sian tekon kun ĉiuj materialoj por la 
sverdlovska parto de la Dekado. Triopo elsaltis 
el la tramo kaj kuris al la loĝejo, dum ni veturis 
plu. De la fina tramhaltejo ĝis la stacidomo 
estas kelkcent metroj - mi preskaŭ kuris tiun 
distancon kun pezaj sakoj en ambaŭ manoj, 
dispuŝante la homamason. Jen nia vagono, la 
ŝtupetaro jam estas fermita. Mi kriis, petante 
enlasi min, kaj poste maltrankvile rigardis 
eksteren, observante la kunulojn (konduktorino 
jam refermis la ŝtupetaron). Jen la homoj 
alkuras - mi mem malfermas kaj, 
flankenmovinte la konduktorinon, prenas 
valizojn per ambaŭ manoj alterne kaj ĵetas ilin 
transkapen en vagonkoridoron. Fine ĉiuj estas 
ene, la trajno malrapide ekveturis... kaj kiam 
nia vagono treniĝis preter tunela elirejo - de 
tie elkuris la restinta triopo. Jen ankaŭ ili 
ensaltis en la vagonon. Eblas respiri. Poste 
Aleksander rakontis: ili kaptis privatan aŭton; 
la ŝoforo, kompreninte la situacion, deklaris la 
prezon: dek rubloj plus po unu rublo por ĉiu 
ruĝa trafiklumo, kiun li ignoros (kontraŭ tiama 
rublo oni povis sate tagmanĝi). Ili sukcesis... 

En Sverdlovsk, Aleksander, 
kun sia edzino Halina kaj la 
fileto, luis bonan loĝejon 
urborande, tamen ofte li 
noktumis en uzina 

komunloĝejo eksterurbe. Mi 
devis noktumi tie. Tiuvespere 
plejparto de la publiko festenis 
en restoracio, min tio ne 
interesis - do ni interkonsentis 
renkontiĝi en lasta vagono de 
apudurba elektrotrajno, startonta iom antaŭ 
noktomezo. Mi tamen ekhavis ian senton de 
malcerteco - do por ajna okazo demandis 
Halina-n pri preciza adreso kaj vojo. "La 
antaŭsentoj lin ne trompis", kiel tekstas konata 
parodio... En la trajno samideanoj ne estis. Mi 
eliris ĉe ĝusta stacio, laŭ priskribo trovis la 
vojon - lanternoj ne lumis -, eniris ĝustan 
domon, preskaŭ palpe supreniris al la tria 
etaĝo (ankaŭ ĉe la ŝtuparo regis plena 
mallumo) kaj frapis loĝejpordon. Malfermis 
nekonata persono, al mia demando pri 
Aleksander, li kun malcerteco respondis: 
"ŝajne, li hodiaŭ intencis noktumi en la urbo..." 
Kion fari? Jam estas noktomezo, lasta trajno 
foriris, mi neniun konas ĉi tie kaj tutegale ne 
havas alian lokon por noktumo! Mi petis 
permeson almenaŭ sidi en la kuirejo - feliĉe 
oni permesis, kaj mi triste prepariĝis sidi ĝis 
mateno. Tamen - post kvaronhoro en la loĝejo 
aperis Aleksander kaj Aleksej. Jes, ili tro bone 



Guido Reni, 
Drinkanta Bako, 
(ĉ.1623) 

sidis en la restoracio, malfruis al la trajno kaj 
kaptis taksion. Ĉu "fino bona - ĉio bona"? Hm, 
se estus tiel... 

Aleksander estis en relative normala stato, 
sed Aleksej suferis pro ebriego. Li alterne 
ripetadis du frazojn: ke li tuj ĉiujn fikos kaj 
bugros (tion timi ne indis - li ja estis tro ebria), 
kaj - ke li tre malbonfartas, do tuj vomos. Jen 
tiu danĝero estis reala, kaj se li vere vomus, en 
la ĉambreto restus nenia pura loko, ne estus 
ŝanco por saviĝo. Inter du faldlitoj kaj pluraj 
librobretoj apenaŭ eblis moviĝi... 

Ni iel sukcesis malvesti Aleksejon kaj li tuj 
ekdormis. Sed Aleksander, kiel intelektulo, 
deziris antaŭ dormo iom legi. Ne ian facilaĵon, 
sed klasikan filozofion - ŝajne, ion de 
Aristotelo. Mi grumblis: damne, jam estas post 
la unua horo de la nokto, morgaŭ necesas frue 
vekiĝi, ni dormu! Do ruza Aleksander subŝovis 
al mi faman maldecan poemon "Kojonov Luĉjo" 
- ĝis tiam mi ankoraŭ ne legis ĝin plene (post 
kelkaj jaroj mi tradukis ĝin). Estiĝis silento, 
dum duona horo ni kviete legis... 

Frumatene ni triope iris tra arbaro al 
bushaltejo por reveni en la urbon. Aleksejon 
post hieraŭa ebrio turmentis soifego. Dumvoje 
li kelkfoje kun vortoj "Oj, mi altrinkos!" emis 
surgenuiĝi kaj trinki el flakoj, abundaj post 
nokta pluvo. Ni iel retenis lin - tamen en la 
loĝdistrikto li fine efektivigis sian deziron, 
trovinte rondan fermoplaton de akvodukta 
luko, en kies kavo restis iom da rusta akvo... 

Tiutage en la programo estis jaĥta promeno 
tra lago. La jaĥto, aparteninta al amiko de 
Aleksander, estis negranda, do ne ĉiu deziranto 
povis partopreni - sed certe mi kaj Vilmos, kiel 
foraj gastoj, havis privilegion. Ni estis 10- aŭ 
12-ope. La vetero sufiĉe malbonis: forta vento, 
grandaj ondoj - la mastro preferis ne eknavigi 
tuj, iom atendi. Dum duonhoro la jaĥto 
balanciĝis ĉe la kajo. "Sed ni kunhavis", laŭ 
fama humuraĵo - do tuj komencis "varmiĝi". 
Debordiĝis ni, jam havante sufiĉe da vaporo en 
la kapo... 

Navigo sub velo vere impresis. Precipe la 
stirado: sidante triope ĉe la poŭpo, ni devis laŭ 
ordono de la mastro rapide transmeti la velon - 
ne forgesante klini kapon por eviti kontuzon 
per stango (ne ĉiam sukcese). Poste amikoj 
diris, ke ili tute teruriĝis, vidante kiel granda 
stango impetas al mia kapo, kaj mi iel strange 
kliniĝas... sed mi restis viva kaj eĉ senvunda. 

Ni atingis la transan bordon. Tute proksime 
aperis samtipa jaĥto, kies mastro estis amiko 
de la nia. Nia "kapitano" fiere rakontis al li, ke 
li havas gaston-eksterlandanon (necesas 


16 

mencii, ke Sverdlovsk longe estis "fermita" 
urbo, kien eksterlandanoj ne rajtis veni). Kaj 
ne simplan! Vilmos, sufiĉe bone parolanta ruse, 
rakontis okazon el sia ĵurnalista vivo: 

Foje Hungarion vizitis fama komunistpartia 
funkciulo Jegor Ligaĉov, la aŭtoro de iam brue 
anoncita kaj plene fiaskinta "nutraĵprogramo". 
Laŭ kutimo de sovetia "pliaĝa frato" li orgojle 
provis instrui hungarojn, kiel necesas organizi 
agrokulturon kaj nutraĵ-industrion. Vilmos, 
ĉeestinta inter ĵurnalistoj, laŭte proponis: ni 
hazarde fingrotuŝu mapon de Hungario, kaj 
poste - de Sovetunio, poste veturu al indikitaj 
lokoj, eniru tieajn nutraĵvendejojn kaj komparu 
la sortimenton. Kaj poste faru konkludojn... 
Ligaĉov paliĝis, ruĝipis, kaj fine mansvingis, 
dentogrince ekkriis "Ĥvatit!" (ruse "Sufiĉas!") - 
kaj fuĝis. Kompatinda tradukisto longe 
duonbalbute diris ion kiel: "Jegor Kuzmiĉ 
dankas ĉiujn pro la atento, li tre bedaŭras kaj 
pardonpetas, ĉar ne plu povas daŭrigi la 
konferencon, ĉar havas gravan aferon" ktp. La 
najbaro de Vilmos, ne komprenanta ruse, 
admiris: kiom konciza kaj esprimplena estas la 
rusa lingvo!.. 

Kiu ne vivis en tiama Sovetunio - apenaŭ 
imagas, kiom forta tiam estis la popola amo al 
Boris Jelcin, posta prezidento de Rusio (des pli 
en ties naskiĝurbo) kaj kiom, respektive, fortis 
malamo al ties kontraŭulo Jegor Ligaĉov, de 
kiu poste en popola memoro restis, ŝajne, 
unusola frazo "Boris, vi ne pravas!" Do Vilmos 
estis akceptita kiel heroo. Tuj aperis kelkaj 
boteloj, kaj baldaŭ la 
komplete feliĉa. 

Necesis navigi reen. 

Vilmos-on oni prenis al 
la alia jaĥto. Plejparto 
de nia grupo, taksinte la 
staton de nia ŝipestro, 
preferis reveni 

ĉirkaŭvoje, perpiede kaj 
poste per tramo. Ni 
restis triope: nia 

"kapitano", Aleksander kaj mi. La jaĥto startis, 
sed preskaŭ tuj la mortebria ŝipestro falis kaj 
ne plu montris vivsignojn. Kion ni povis fari? 
Aleksander iam navigis per tia jaĥto, sed nur 
kiel pasaĝero; mi - unuafoje, do sperto por 
manipuli velon tute mankis. Baldaŭ evidentiĝis, 
ke la jaĥto drivas misdirekten, kaj poste ĝi 
trafis al malprofunda loko kaj enfiksiĝis grunde. 
Punkto-fino. Ebria ŝipestro dormaĉas sube, ni 
duope nenion povas fari. Evidente ni troviĝis en 
fora, nevizitata parto de la lago, neniaj boatoj 
videblis... Pasis eble tri horoj, jam preskaŭ 
vesperiĝis. Aleksander saltis en akvon (tute 
nuda, por ne malsekigi vestojn) kaj provis nin 



VVillem van de Velde (la juna), 
Kalmo - Velboatoj (ĉ. 1662) 

iel liberigi. Mi, ne tre bone komprenante la 
aferojn, ion tiris, kaj la jaĥto ekflosis. Do jen, 
la jaĥto malrapide drivas for, kaj nuda 
Aleksander staras sur malprofundaĵo... Li diris, 
ke eĉ homoj surborde tion observis - mi tute 
ne memoras. 

Ni drivis kelkdek metrojn laŭ nedifinita 
direkto. Kaj subite - hura! - jen proksimiĝas 
motorboato kun du nekonatoj kaj nia Vilmos. 
Evidentiĝis, ke la alia jaĥto sukcese reatingis la 
haveneton (la ŝipestro estis eble malpli ebria 
kaj certe pli sperta ol la nia), la uloj jam invitis 
Vilmos-on al si hejmen, certigante ke tie 
troviĝos pliaj boteloj. Tamen Vilmos, kvankam 
jam "bonhumora", ion rememoris kaj firme 
diris: ne, tie sur la lago restis miaj amikoj, sen 
ili mi nenien veturos! 

Unu el la venintoj saltis al ni, ordigis la 
velon, alfiksis ŝnuregon, ĵetitan de sur 
motorboato - kaj ni rapide ekmoviĝis. Post 
kvaronhoro ni jam estis^ en la haveneto kaj 
forlasis la "gastaman" jaĥton. La mastro dum 
tuta tempo ne moviĝis kaj dormaĉis plu, en tia 
stato ni lin lasis. 

Sekvan nokton mi pasigis en alia 
komunloĝejo, ĉe alia samideano, jam sen 
aventuroj. 



En karavelo esperantisma... 


de Nikolaj Neĉaev 


Valentino Melnikov 
naturistas 


Apartenas Valentino 
Al la gento senkulota, 

Ĵetas I' korpon al la sino 
De la maro tajde trota. 

Valentino apartenas 
Al la gento naturista. 

Vestoj I' korpon ne katenas 
En la vivo optimista. 

Valentino apartenas 
Al la homoj kiuj saĝas. 

Je la sano I' maro benas 
Valentinon. Lin ne kaĝas, 

Lin ne kaĝas vesta trudo, 
Sorbas I' korpo akvon, sunon 
Kaj ricevas lia nudo 
Sunan brunon kaj imunon. 


Mi estas pozisto 

Vivo rutina la korpon katenas, sufokas, 

Vivo belarta por pozi poeton alvokas. 

Havas feliĉon mi nudi en frosta sezono, 
Fiksas I' aspekton por arto peniko, krajono. 
Sanon la korpo kun freŝa aero enspiras, 

Belo poeta ĉefverki pentristojn inspiras. 

Sudo edena tre foras, la mar' malapudas, 
Tamen eĉ vintre sorbante junecon mi nudas. 


Beloj 

Iuj diras:"krudas vivo, 
Versoj viaj tro naivas". 

Sed kontraste I' koro ludas 
Per la rimoj, kante vivas. 

Iuj pravas, vivo krudas, 
Sed apude estas beloj 
Kaj ilia ĝojmotivo 
Eksonoras en I' oreloj. 


Mia amikaro 

Mi estas malasketo, 
Min ravas versnektaro. 
Aromu ĉe I' poeto 
Amika poetaro. 



Pierre Renoir, 
Juna knabo kun 
kato, (1868) 



Transmonto, Portugalio (2004), de JJS 

El la fora latina... 



trad. Gerrit Berveling, 
el la Latina 


Heja ho viroj! 


5 


de nekonata aŭtoro (9a jc) 1 


Heja ho viroj! Sonu rekrie eĥ' nia "heja!" 

L' estro de I' maro senlime vasta 2 serenavizaĝe 
sternis paca I' ondaron kaj ekripozigis la ŝtormon, 
kaj bridiĝinte ŝancelopeze kvietas nun I' ondoj. 

Heja ho viroj! Sonu rekrie eĥ' nia "heja!" 

Ambaŭ-pelforte tremu, bat-instigite, la ŝipo. 

Nun per ridet' al la maro donu konkordo ĉiela, 
ke ĝi, movate de ventoj, kuru kun veloj gravedaj. 



John Singleton Copley, 
La reveno de Neptuno, 
(1754) 


Heja ho viroj! Sonu rekrie eĥ' nia "heja!" 


10 Maron tranĉu la pruo, rivala je salto delfena, 
kaj ĝi ĝemu abunde; ĉiu paradu perbrake 
forte tirante; grizan sulkon spure ĝi fosu 3 . 


Heja ho viroj! Sonu rekrie eĥ' nia "heja!" 


Eĥe vi batu, nia ritmilo; 4 ni tamen "heja!" - 
15 Maro remile ŝirate ekŝaŭmu; ni tamen "heja!" - 
Plie per voĉoj persistaj la bordo resonu do "heja!" 

<Heja ho viroj! Sonu rekrie eĥ' nia "heja!" 5 > 



Edvvard Moran, 
Ŝipoj en la maro, 
(sen dato) 


1 El Carmina Codicum Saeculi IX, nr 384 (Celeuma). 

2 Estro de la maro - Neptuno. 

3 Versoj 11-12 estas tekste ne certaj. 

4 Teksto ne certa. 

5 Verso aldonita. 

Jen, /a ŝipet' 

de Kolumbano, mortis 615 6 

(latine: "Columbanus") 


Jen, la ŝipet', en arbaro hak-faligite, nun iras 
laŭ la fluo de Rejn', oleita traonde ĝi glitas. 

Heja ho viroj! Sonu rekrie eĥ' nia "heja!" 


Levas la blovon la ventoj, minacas hida pluvego, 

5 sed kunigita fortec' de la viroj venkas la ŝtormon. 

Heja ho viroj! Sonu rekrie eĥ' nia "heja!" 

Vipas fervore pluvbatoj, vipas akre tempesto; 
ĉion venkas penado, venkas peza laboro 7 . 

Heja ho viroj! Sonu rekrie eĥ' nia "heja!" 

10 Tion eltenu, konservu vin sanaj por sorto favora 8 , 
ho suferintaj pligravon: eĉ tion ĉi finos la Dio. 9 

Heja ho viroj! Sonu rekrie eĥ' nia "heja!" 

Tiel agas la fi-malamik' 10 lacigante la korojn; 
per siaj hidaj tentoj li skuas la koro-intimon. 

15 En via menso, kristanoj, memore sonu ĉi "heja!" 

Staru firmaj spirite! La ruzojn de I' Fia malŝatu, 
vin kuraĝe defendu per trafaj armiloj de I'Virto! 

En via menso, kristanoj, memore sonu ĉi "heja!" 



Firma fid' kaj sankta fervoro venkas pri ĉio, 

20 kaj dumfuĝe la pra-malamik' siajn sagojn frakasas. 


En via menso, kristanoj, memore sonu ĉi "heja!" 

Kaj la Reĝ' de la Virtoj, ĉef-fonto, Povo Plejalta 11 , 
laŭrojn al la luktanto promesas, post venk' atribuas. 


En via menso, kristanoj, memore sonu ĉi "heja!" 


6 Ne estas tute certigita la aŭtoreco pri tiu ĉi poemo. Se vere ĝin verkis Kolumbano, ĝi devas datiĝi de la jaro 611/612. Sed la 
sola "pruvo" pri tio estas la apenaŭ plu legebla aŭtor-indiko ...anus sur la sola ekzistanta manuskripto; tio same bone povus 
indiki Hrabanus (Hrabano) aŭ iun alian. 

7 Vergilio - Georgiko I: 145. 

8 Vergilio - Eneado, 11:207. 

9 Eneado 11:199. 

10 La diablo. 

11 Dio. 

El la portugala muzo... 



Nuboj... 

de Jorge Jose Gotardi 

trad. Roger Gotardi 


Kiom el vi mi vidis pasi, 
kiom el vi ne vidis min resti. 

Kiom estis tiuj, kiuj similis al tio aŭ tio alia, 
en mia imagado. 

Kelkaj al bestoj, aliaj al homoj, pejzaĝoj, montegoj, 
kaj krom tio, vi imagu, al Nia Sinjoro. 



Kiom estis la blankaj, malklaraj, la nigraj, 

kiom estis la rozaj, la ruĝatonaj, la bluatonaj, 

kaj kiom el vi estis ornamitaj de la kurado de I' ĉielarko. 

Kiom estis la fojoj, kiam vi diskurtenis la horizonton, 

lasante min poiome vidi la tutan ĉielbluon tage, kaj ĉiujn ĝiajn stelojn, kaj fojfoje 
eĉ la lunon, 
kiam nokte. 

Kiom estis la fojoj, kiam vi kaŝis tiun saman horizonton, 

portante la mallumon, kaj reduktante plurfoje la jam rarajn esperojn. 

Tra super mi, tra sub mi, vi pasis ... 

kaj vi ankoraŭ daŭre pasas, ĉi tiam, ŝajne ĉiam pli kaj pli rapidaj. 

Ĉu miaj tagoj mallongiĝas ? 

ĉu eble mi aliras lante kaj konstante al la Pordo de la Eterneco? 

Povas esti, 

sed eble povas esti mi, 
sen tempo ilin rigardi kiel iam, 
akompanante iliajn evoluojn 
maltrafante nenian movon. 

Povas esti mi, ĉi tiam, 
provanta ne malfermi I' okulojn, 
timanta la mallumon, 
timanta la sunradiojn, 

timanta vin tute ĉiujn, aŭ unu nuran, eble ... 
timanta viajn formojn kaj tiujn, kiujn vi ekprenos, 
la fulmegojn, kiujn vi montras, kaj la tondrojn, kiujn vi kaŝas. 

Timanta ja, 
esti knabo alifoje 
kaj revivigi mian imagpovon, 
kiu flugadis preskaŭ ĉiam tiom alte 
kaj rapide, kiom vi ... 

nuboj! 


Akvofalo de la rivero Koteĵipo, en la 
urbeto "Salto do Lontra". 




La poeto kaj la tradukinto, 
patro kaj filo. 


Jorge Jose Gotardi 

naskiĝis la 6-an de julio 1953 
en la bieneto de siaj gepatroj, 
etaj agrokulturistoj, en 
Bandeirantes, Paranao, Brazilo, 
kie li dum multaj jaroj loĝis. 
Tie li ricevis la bazan kaj 
mezgradan instruadojn, 

elkreskis kaj vivis ĝis la 70-aj 
jaroj, kiam li transloĝiĝis en 
Kuritibon. En la ĉefurbo de 
Paranao, li kursis juron ĉe la 
Fakultato pri Juro de Kuritibo, 
laboris, i.a., kiel bankisto, kaj 
partoprenis en la studenta 
movado - kontraŭluktante la 
diktaturon tiam regantan en 
Brazilo, pro kio li estis eĉ 
arestita. Poste li edziĝis kaj 
ekpatris la tradukinton de la 
poemo. Enmaniginte sian 
universitatan diplomon, li 
transloĝiĝis en "Salton do 
Lontra", por ekadvokati. La 
advokatecon li ekzercadas 
sindone kaj meritplene, kaj 
nun estas alte respektata 
advokato, fame konata pro siaj 
sukcesaj civilaj kaj kriminalaj 
aferoj. Li plue aktivis en la 
politika medio. En 1992, 
apogeis konkure al la 
urbestreco de "Salto do 
Lontra", sed ne estis elektita. 
Kredeble lia plej granda venko 
estis rajti ricevi rektajn 
voĉdonojn, kio estis 
neimagebla en la tempo 
diktatura. Jorge scipovas 
majstre kaj amplene kuiri. Liaj 
ĉefaj ŝatokupoj estas futbalo 
(spektado kaj ludado) kaj 
fiŝkaptado, ambaŭ iel 
preterlasitaj favore al 
vinberkultivado kaj vinfarado. 


februaro 2008 







La Karavelo n-ro 005 


El la portugala muzo... 


Reĝmortigo 

de nekonata aŭtoro, 

el tiama raporto de 1908-02-02 
trad. Eduardo Novembro, 
el la portugala 
notoj de Joao Jose Santos 

EN ĈI TIU LOKO 
LA UNUAN DE FEBRUARO 1908 
MORTIS POR LA PATRUJO 
LIA MOŜTA REĜO KARLO I 
KAJ LA REĜA PRINCO 
LIA MOŜTA LUDOVIKO FILIPO 

Surmure najlita steleo entenas la ĉi-suprajn 
vortojn, honore al la samloke mortigitaj tiamaj 
reĝo, Don Karlo, kaj lia plej aĝa filo, la reĝa 
princo Don Ludoviko Filipo. La steleo estas ĉe 
la angulo de Placo de Komerco (por: Praga do 
Comercio ['prasa du ku'mersju]) — ceremonia 
perŝipa vizitenirejo de Lisbono — kun Strato de 
Arsenalo (por: Rua do Arsenal ['rua du 
arse'nal]). 


>K >K >K 



Palaco de la dukoj de 


en tiu fatala tago (foto de 
JJS, 2008-01-30). 


Laŭ la akurata 
hortabelo (la 11-a horo 
kaj 30 minutoj) eliris el 
Vivoplena Vilaĝo (por: 
Vila Vigosa ['vila 
vfsoza]) 1 trajno 

Braganso en Viiavisozo, de kondukanta la reĝan 
kie la reĝa famiiio deiris, familion, invititojn kaj 

altrangulojn de la 
koncerna sekvantaro. La 
reĝo surmetis uniformon 
de ĉefgeneralo kun 
kapoto, la reĝino nigran 
kapveston kaj mustelan 
mantelon, la princo 
surtuton kaj klapĉapon. 
Senincidenta estis ilia 
Centra avenuo de veturado ĝis alveno al la 

viiavisozo (foto de jjs en relŝanĝiloj de Blanka 
2008-01-30). Domo (por: Casa Branca 

['kaza 'branka]), kie la lokomotivo kaj du 
vagonoj elreliĝis, feliĉe damaĝante neniun kaj 
nenion. Sed tio okazigis longan malfruiĝon. Do, 



1 Vivoplena Vilaĝo situas ĉ. 200km sude de Lisbono, en la 
regiono Alenteĵo, ĉ. 15km de la redaktejo de La 
Karavelo. Kvankam la nomo, ĝi estas urbeto, ne vilaĝo, 
kaj nepre vizitinda pro ĝia beleco. Tie situas unu el la 
preferitaj palacoj de la murdita reĝo Don Karlo. Krome, 
ĉ. la sama epoko, en tiu urbeto naskiĝis la portugala 
poetino Florbela Espanca [flor'bela 'shpanka], kies 
sonetoj iam aperos en La Karavelo. 


la vaporŝipo "Moŝta 
Ludoviko" (por: D. Luiz 
['do lu'ish]) atendita en 
Placo de Komerco je la 
kvara kaj kvarono 
posttagmeze, tien 

albordiĝis unu horon 
poste. Enorma kvanto da 
personoj atendis ene de 
la elŝipejo, pli-malpli 
same ne nur sur la kajo, 
sed ankaŭ sub la arkaroj 
de la Financa kaj Milita 
Ministerioj. Densaj vicoj 
da policanoj baris la 
scivolemularon. 2 Apenaŭ 
la ŝipo atingis ties 
placon, estiĝis kurioziga 
movado inter la 
pontpleniganta 
homamaso, kiu antaŭeniris al la akvoveturilo 
por ne perdi la unuajn impresojn pri la alveno 
de la reĝaj vojaĝantoj. Triborde sur la pobo 
sidis la tri regnuloj ridete rigardantaj al la 
ponto. Dume, la fervojaj servistoj metis la 
ŝtuparan irtapiŝon al la ŝipo. De ĉiuj flankoj 
salutataj, elŝipiĝis la reĝino tuj sekvata de la 
reĝo — kiu korege manpremis sian 
ĉefministron —, poste la princo, kaj laste la 
aliaj reĝaj personoj. Fronte al la elŝipejo, la 
reĝa familio enveturis en tie starantan kaleŝon, 
kiu, tirata de du belaj hanoveraj ĉevalparoj 
instigitaj de la koĉeroj, tuj ekiris tra Placo de 
Komerco. Nek je la elŝipiĝo, nek je la ekiro de 
la kaleŝo, nenian popolan manifestacion audiĝis 
el inter la ĉirkaŭanta amasiĝo, kiu, male, 
spektis la defiladon senemocie, pluraj eĉ 
malfid-kaj timeme. Ŝvebis kvazaŭ timiga etoso 
malbone aŭgurante fatalan okazontaĵon. 
Anksie mienaj grupoj rondiris pretere. 

Precize la antaŭan tagon, la 31-an de 
januaro, la reĝo estis subskribinta dekreton 
trudpelontan el la lando aŭ ekzilontan al la 
tiamaj portugalaj transmaraj kolonioj 
personojn verdiktitajn de iuj deliktoj "kiam la 
superaj interesoj de la ŝtato tion pravigos". 

Alproksimiĝanta al la lasta okcidentflanka 
arkaro, malrapide radiris la kaleŝon, kiam iu 
juna individuo eksaltis al sur ties 
malantaŭaĵon, kaj ektuŝe per du revolveraj 
pafoj atingis lian moŝtan Karlon, kiu, kun la 
kapo pendanta, tuj forsvenis morte trafita. La 
murdisto (poste identigita, kiel komerca 
komizo) estis siavice mortigita de lia moŝta 
princo, kiu, sin levante, rapidege pafis lin. Ĉio 



Placo de Komerco, 
Lisbono. En la kontraŭa 
flanko de la strata arko 
fluas la rivero Taĵo. 



Pentraĵo de la rivero Taĵo, 
la Ponto 25-a de Aprilo, 
kaj la Reĝa Kristo. 


2 La vojaĝo estis farita trajne kaj ŝipe. Nune la vojaĝo de 
Vivoplena Vilaĝo al Lisbono fareblas en du horoj, per 
aŭtomobilo aŭ per buso. 

okazis en apenaŭaj 
sekundoj. Ne 

haltante, la kaleŝo 
turnis post la 
stratangulo kaj eniris 
en Strato de Arsenalo. 
Sed tiam, alia 
individuo (identigita, 
kiel instruisto de 
privata lernejo), 

staranta sub la arkaro 
de la Reĝa Ministerio, 
demetfaligis teren 
sian envolviĝantan 
kapuŝmantelon, kaj 
per kaŝita karabeno celpafis la princon, kiu nur 
malmultajn minutojn postvivis. Vipitaj de la 
koĉeroj, la ĉevaloj rapidegigis la kaleŝan iradon 
tra la spaco inter la tragedio kaj la pordo de la 
Mararmea Arsenalo, tien abrupte enirante. La 
dua murdisto rezistis al la policanoj, sed estis 
de ili forte fikstenita kaj ankaŭ mortigita. La 
infanta moŝto Manŭelo (por: D. Manuel ['do 
ma'nŭel]) estis ĉebrake vundita. Hororaj scenoj 
postsekvis la dramon kaj sur la krimloko mem 
kaj en la tuja ĉirkaŭaĵo. Multdekoj da 
senkulpuloj estis arestitaj, junan komizon la 
politika polico malfeliĉe mortigis. Abomeninda 
estis la momento en kiu ĉiuj senprudentiĝis. Eĉ 
la plej kuraĝaj homoj ne povis sciigi tion, kio 
estis okazanta, kaj kvazaŭ freneziĝis. Iuj 
forkuris nenien, policanoj kuradis tien kaj reen. 
Perturbitaj, erarvangantaj, tiuj sin trovante tie 
en tiu momento kuradis malsamdirektojn, kiujn 
ili post kvietiĝo ne sukcesis priskribi. Tia 
konfuziĝo tuj disvastiĝis sur la urbocentrajn 
stratojn, kie oni nur videblis homojn senorde 
kurantaj en malajn direktojn, butikistojn 
fermantajn la pordojn de siaj vendejoj, ĉiuj 
terurmiene afliktiĝintaj. 

En Placo de Komerco, la kaleŝoj koliziis unu 
kontraŭ la aliaj, la ĉevaloj trotegis hufofrape, 
aŭdiĝis kriegoj ĉiuflanke, kaj timegiga 
voĉbruado de la amaso en infera "saviĝu tiu, 
kiu povu!". 

La kadavroj de la reĝaj mortigitoj jam 
ripozis kovritaj per la nacia flago. 

Horojn poste, timante ontajn okazaĵojn, la 
popolanoj grandnombre komencis alflui al 
panbutikoj kaj spicejoj por sin provizi per 
nutraĵoj. Tiunokte la spektakloj estis nuligitaj, 
la Lisbona loĝantaro restis hejme, kaj ŝajne la 
tuta urbo restis en ordo bone garantiita de la 
soldataro patrolanta la stratojn. 

Lasthore: la ministra konsilantaro proklamis 
reĝon lia sinjora moŝto Manŭelo. La reĝo 
mortis, vivu la reĝo! 



Konsekvence oni liberigis la arestitajn 
politikistojn, oni nuligis la plej drastajn 
dekretojn, oni invitis la tiaman diktatoron 
ellandiĝi. La portretojn de la murdistoj, Alfredo 
Luiz da Costa (la komerca komizo) kaj Manuel 
dos Reis Buiga (la instruisto de privata lernejo), 
troabunde diskonigitaj, oni vendis surstrate. 
Oni organizis monpetadon por iliaj familianoj 
kaj pli malfrue iliaj tomboj aperis plenplenaj de 
floroj. 3 

* * * 

La supre priskribita tragedio okazis ĝuste 
antaŭ unu jarcento; sed la portugala popolo 
treege evoluis ekde tiam, kaj multe pli 
civiliziĝis, do eblas, ke la nuntempaj estroj 
regu memvole, ne riskante similan fatalaĵon. 

Sur tiu sama muro, malsupre de la menciita 
steleo, nekonato, per ŝprucigilo, manskribaĉis 
la nomojn Costa ['koshta] kaj Buiga [bu'isa]. 


Hungario bukedas... 



Malgajite 

(hungare: Boldogtalan voltam) 


de Sandor Petofi 

trad. Imre Szabo 


Mi tra I' tuta vivo 
vivis malgajite; 
min konsolas nur, ke 
tute senmerite. 

Mi malgaja estos 
jam ĝis la sepulto; 
min konsolas nur, ke 
mankas ne tro multo. 

Vane vi parolas, 
logojn vi mencias - 
mi ne longe vivos, 
mi jam certe scias. 


3 Jes, kara leganto, tre ofte la popoloj estas barbare 
maljustaj. 

En karavelo esperantisma... 


La lastaj portugaliaj reĝoj 

de Joao Jose Santos 



Don Karlo, 35-a 
reĝo de 
Portugalio. 


La reĝo Don Karlo naskiĝis en 1863, en 
Lisbono, urbo kie li estis murdata en 1908. Li 
estis la antaŭlasta reĝo de Portugalio, kaj 
nomiĝis "Carlos Fernando Luis Maria Victor 
Miguel Rafael Gabriel Gonzaga Xavier Francisco 
de Assis Jose Simao de Braganga Saboia 
Bourbon e Saxe-Coburgo-Gota". Li estis 
kunfamiliano kun plejparto de 
la tiatempaj eŭropaj 
nobelfamilioj. 

Don Karlo edziĝis al Don 
Ameljo de Orleano (por.: Dona 
Amelia de Orleaes), franca 
princino, kaj la lasta reĝino de 
Portugalio. Ŝi estis la unua filo 
de la grafo de Parizo, Ludoviko 
Filipo de Orleano (nepo de la 
lasta reĝo de Francio, Ludoviko 
Filipo). Don Ameljo fondis 
institutojn por helpo al 
malsanuloj kaj al malriĉuloj, 
muzeojn kaj estis fakte tre 
agema reĝino, kiu honoris sian 
originan patrion kaj sian 
reĝlandon. Ŝi mortis en sia 
loĝejo en "Versalles" en 1951. 

Don Ameljo estis baptopatrino 
de Don Duarto Pio, la duko de 
Braganso, aktuala pretendanto 
al la trono de Portugalio. Ĉi tiu 
sinjorino ĉeestis la barbaran 
mortojn de la edzo kaj de la 
unua filo, en 1908, kaj devis 
ankoraŭ prisuferi la morton de 
la dua filo, la lasta reĝo de 
Portugalio, Don Manuelo la 
dua, en 1932, tiam ekzilita en 
Britio. 

Don Karlo estis mallerta 
politikisto, kiu ne scipovis 
aŭskulti la popolon, kvankam 
estis talenta diplomato. Li estis 
tre klera viro, entuziasma por 
la teknologioj de sia tempo. 

Don Karlo instaligis elektron en 
"Palacio das Necessidades" kaj 
planis elektrumi la stratojn de 
Lisbono. Li estis amanto de 
fotarto kaj aŭtoris la fotaron 
de la reĝa familio. Kiel 
pentristo li estis tre talenta, 



Don Ameljo de 
Orleano, lasta 
reĝino de 
Portugalio. 



Don Ludoviko 
Filipo, reĝa princo 
de Portugalio. 



Don Manuelo la 
dua, lasta reĝo de 
Portugalio. 

ŝatanta ĉefe pentri birdojn, ĉar ja la ornitologio 
estis unu el liaj pasioj. Krome, Don Karlo 
profunde studis oceanografion kaj fondis la 
akvariejon Vaskon da Gamo, proksime de 
Lisbono. Kelkaj el liaj oceanografiaj laboroj 
pioniris internacie. Don Karlo ankaŭ estis 
plenmerita agrokulturisto, kiu produktigis la 
oldajn kampojn de la Domo de Braganso. Li 
produktis vinon, olivoleon, korkon kaj aliajn 
produktojn, krome li bredis ĉevalojn. 


* * * 


Inter 1143 kaj 
1910, Portugalio vivis 
ĉ. 800 jaroj sub 
diversecaj monarkioj, 
en kvar dinastioj. La 
murdo de la reĝo Don 
Karlo kaj de lia unua 
filo, la reĝa princo 
Ludoviko Filipo, 

malfermis pordojn al 
la respubliko. Ĉu la 
portugala popolo 
gajnis per tiu ŝanĝo? 

Ĉu la tiatempa 
konstitucia monarkio 
estis malpli 

demokratia ol la nuna 
demokratia 

respubliko? Honesta 
respondo ne estas facila, sed la jeno estas 
certa: la lando en kiu oni fimurdis la reĝon, kiu 
estis klera homo, specialisto pri oceanografio, 
pri ornitologio kaj kiu pentris artisme; tiu 
lando, post 100 jaroj, havas sur la 
prezidanteco ekonomikan teknikiston, kies 
banala kulturo estas evidenta, kaj kiu tre 
mallerte publike parolas. La ĉefministro 
montras fortan emon diktatoriĝi, kaj la popolo 
mokas lin pro la suspekto, ke lia licenciiĝo 
estas fraŭdo. 

Se unuflanke, laŭ okuloj de respublikano, 
estas nekompreneble, ke unu familio havu 
reĝajn privilegiojn super la aliaj familioj de la 
nacio; aliflanke, laŭ okuloj de minimume klera 
homo, la aktualaj eŭropaj socioj estas regitaj 
de teknokratoj, kiuj hontigas siajn popolojn, 
ĉar ne havas minimumajn klerkondiĉojn 
reprezenti kaj regi ilin. 

Iel ajn, antaŭ la dubo, ĉu la ŝanĝo 
kompensas aŭ ne, la digneco scias, ke neniu 
havas la rajton ŝteli la vivon de homo. 



Lasta flago uzata de la 
portugalia monarkio. 



Aktuala flago de Portugalio, 
kreita de la respubliko. 

El belaj lokoj... 



Urbeto "Vila Vigosa", 
en Portugalio 

de Joao Jose Santos, 

fotoj kaj tekstoj (2008-01-30) 


Live, palaco de la dukoj de Braganso, la kvara kaj 
lasta portugalia reĝa dinastio. 

De ĉi tiu palaco, la reĝo don Karlo kaj la reĝa 
princo Ludoviko Filipo deiris por renkonti la morton 
en Lisbono. 



Unu el la diversaj preĝejoj 
de Vila Vigosa. 


Alia preĝejo, apud la kastelo. 


Turo de la kastelo. 



Muro de la kastelo. 



Strato en la malnova kvartalo. 
Tie la stratoj estas mallarĝaj. 


Vidado super la urbeto, 
de la kastelo. 



Cefa avenuo. Live kaj angule la 
Teatro "Florbela Espanca". 


Vidado super urbeta flanko. 
Videblas la kastela muro. 


Interna korteto de la muzeoj de 
arkeologio kaj de ĉaso. 

